text:
EPISODE 9: Liliane akoreye Superstar ikintu atazibagirwa mu buzima bwe… Akomeje gusaha ibihumbi 300
Ukeneye kwamamaza! Gusobanuza! Gutanga amakuru? Hamagara 0788772818
Umwanditsi: NIYONZIMA Eric – A rubay writer
Yitegereje mu bantu bari aho hanze abonamo abantu muri bamwe yaganirije Nyabugogo yumva aratunguwe cyane. Yitegereje Liliane wamurebaga atamukuraho amaso, areba n’uwo muntu uri kuvuga ko yibye telephone ni uko ahita akora mu mufuka w’inyuma ashakisha aba akuyemo irangamuntu ayereka Umupolisi maze aravuga ati:
“Afande ni ukuri njye ni ubwa mbere naba mbeshyewe ko nibye! Gusa nahisemo gutuza kuko mbizi ko mu bantu benshi ibi nta we bitabaho igihe cyose yegeranye n’umuntu wibwe. Kandi koko uyu mugabo ninjye wari umwegereye. Rero hari ibintu bibiri, kuba arinjye wibye telefone cyangwa kuba uyu mugenzi wanjye yarebye nabi akaba akiyifite. Gusa kuko njye ntayo natwaye, ndahamya ko akiyifite niba koko atari kwibeshyera.”
Afande yabonye Superstar avuze atyo ahita asaba uwo muntu wibwe kwisaka neza mbere y’uko ashinja undi icyaha kandi kidafitiye ikimenyetso. Liliane we yari yumiwe ukuntu yabonye Superstar atanga irangamuntu kandi yamwibwiriye neza ukuntu bayigwatiriye. Liliane yatangiye kumva icyizere yari afitiye uwo musore kigenda kigabanuka ahita akeka ko n’ibyo yamubwiye byose byari ibinyoma. Mu mutima yari ari kwivovota ati:
“Ariko ubu sindi kwikururira icyishi kidafite injishi? Nkubu naba ndi kwizirika ku mutubuzi koko naba ndi mu biki? Wanasanga n’iyi telefone yayibye ntawamenya. Ese ubundi ni ibiki biri kumbaho ko ntangiye kugirwa impumyi n’uyu mutekamutwe?”
Ubwo Liliane yahise atangira gusesera mu bantu ngo yigendere mu rwego rwo kwirinda ibuye mbere y’uko ryica isuka. Superstar ntiyamubonaga ahubwo yatangiye gusenga amasengesho y’urudaca mu mutima, ati:
“Mana mfasha uyu muntu abone telefone ye ntata ikuzo imbere y’umwari nkunda n’abantu naganirije nkabaremamo icyizere cy’ubuzima.”
Hashize akanya wa muntu abona telefone mu isakoshi, Superstar yumva biramunejeje by’agahebuzo ni uko ahita abaza Afande n’umutima uciye bugufi ati:
“Ese Afande mwanyemerera nkababaza?”
Afande – “Ngaho tubaze musore!”
Superstar – “Ese iyo umuntu aharabitswe, akabeshyerwa biturutse mu burangare bw’umwicira izina, we ahozwa amarira ate?”
Afande – “Byo ikintu nk’iki gihanishwa gucibwa amande.”
Abantu bose bari aho batangiye gusakuza na Liliane yari yagarutse amaze kumva urusaku rwa mbere ni uko Superstar areba Liliane ahita agenda aramuhobera agira ati:
“Umbabarire ko kurenganywa kwanjye bikwambitse isura mbi! Umbabarire uko nabyitwayemo kose.”
Superstar yahise ahindukira areba wa muntu wari umubeshyeye aramubwira ati:
“Ntabwo natuma ucibwa amande kuko nanjye nta mahoro byanzanira. Ahubwo ibi bikubere umukoro wo kwiga ukuntu uzajya ushishoza unasuzume ibyitwa ibyawe niba bitekanye.”
Yasoje kumubwira atyo ahita afata Liliane akaboko baragenda gusa bageze imbere umukobwa ahita amwishikuza aranamwiyama cyane ati:
“Ndekura wa mubeshyi we!”
Superstar – “Nyagasani! None se Lili bikugendekeye bite?”
Liliane – “Ariko kuki ubeshya? Bivuze ngo ibintu byose wambwiye ni ibinyoma. Ubwo se ko wambwiye ko nta rangamuntu ufite, ubwo iyo watanze wayikuye he?”
Superstar – “Lili, niga mu wa Gatanu bamapaye irangamuntu gusa bayinyibira mu ikofi! Nahise mbyirukamo mbona indi nka nyuma y’amezi atatu, ariko nza kongera kubona iya mbere narabonye indi. Ni muri ubwo buryo mfite irangamuntu zirenze imwe. Rero iyo nari narataye niyo nahaye wa mugabo. Niba ushidikanya reba imibare y’iyi, itatu ihera iba itangizwa na rimwe iyo ari iya kabiri. Ni ukuri umbabarire niba nkubera mushya buri kanya gusa ntabwo umutima wanjye watinyuka kukubeshya cyangwa kukuryarya.”
Liliane yamaze akanya atavuga ahubwo yitegereza Superstar mu maso ni uko ahita avuga ati:
“Umbabarire Gad we! Gusa nanjye uri njye ntiwabura kugira urujijo, kandi uri umunyamahirwe ni cyo maze kubona, gusa uri n’umuh…”
Atarasoza kuvuga Superstar yahise amuca mu ijambo atangira kwivugisha ibiterekeranye kuko ntiyifuzaga ko uwo mwari yamurata amashimwe cyangwa ngo amusingize ukundi. Bakomeje kugenda bagera kwa Liliane ni uko Superstar abona ni akazu k’abasiribateri, biramutangaza. Hashize akanya yagiye kubona abona haje umusore atangira kwereka Superstar urugwiro nkaho yari amuzi. Ubwo Liliane yahise ateka bararya batangira kuganira:
Uwo musore – “Gad, Liliane yarakumbwiye igihe yatahaga bikarangira agarutse. Rero njye narinkuzi gusa ndakeka ko wowe utanzi.”
Superstar – “Yego! Ntabwo mbazi mubikunze mwanyibwira tukamenyana.”
Uwo musore – “Nitwa Muhire Jovin, ndi musaza mukuru wa Liliane. Njyewe siniga ahubwo ndi umuganga mu Bitaro bya CHUK”
Superstar yahise yumva yikanzemo kuko uwo musore ntiwari gukeka ko ari umuganga kuko yari akiri muto mu maso kandi inzu bari bari kubamo yari nziza y’ibyumba bibiri ifite n’intebe imwe ya sofa ndetse n’ameza n’umusambi mu nzu. Superstar koko yararebye abona ni heza kurusha aho umunyeshuri yaba! Yahise asubiza Jovin ati:
“Nishimiye kumenyana namwe, nitwa Mutabazi Gad gusa bakunda kunyita Superstar”
Jovin – “Rwose ndakuzi! Mushiki wanjye yakumbwiyeho byinshi si ngombwa kwigora unyibwira. Sinzi gusa mushiki wanjye yarakwishimiye niba atarakugiriye impuhwe cyane, ibintu bidasanzwe, gusa byarangiye anyumvishije ko uri umwana mwiza w’umwizerwa twabana cyane muri iyi minsi itarenze ukwezi mu gihe uri gukora gahunda zawe zakuzanye i Kigali. Dore kiriya cyumba uzajya ukiraramo kandi niba ubishaka ugende nonaha uruhuke kuko ndahamya ko unaniwe cyane.”
Superstar ibyishimo byaramurenze ku buryo yabuze uko yifata n’uko abigaragaza. Yahise ashimira byimazeyo musaza wa Liliane ku bw’ubufasha amugiriye kandi butagamije inyungu. Ubwo baganiraga ibyo Liliane ntabwo yari ahari, nuko Superstar ahita akomeza ajya muri cya cyumba abona uburiri bwiza ku buryo yaketse ko ageze mu ijuru. Kwizera ibiri kumubaho byaranze aba ariteruye yituraho, Jovin ahita ahurura aketse ko Superstar yaba agize ikibazo gusa asanga umusore ni mutaraga. Yitegereje igikapu cye arakibona gusa arebye ya myenda ye ishaje yari ihiniye mu ikoti yumva biramucanze. Superstar ari mu cyumba yahise yumva umuntu ukomanze, Superstar akeka ko ari Jovin ahita amubwira ko yakwinjira nta kibazo.
Liliane yahise yinjira asanga Superstar yicaye ku gitanda, nuko umusore yumva biramutunguye ubwoba buramwica aba abuze uko yifata, yahise amusaba gusohoka gusa amushimira kumuhate we wo kumugeza ku byiza. Liliane yahise ahubwo amwicara iruhande ahita amubwira ati:
“Imyenda yawe ubu iri kuma. Narimbizi ko nta kindi waba wahiniye muri kiriya kintu bashyiramo ikoti uretse imyenda yawe ishaje! Gusa wigira ikibazo kuko njye na musaza wanjye buri wese amenya ibye. Nubu ntiyabitindaho kuba ndi hano mu cyumba urimo, ahubwo nshaka kukwibariza akantu?”
Superstar – “Mbere y’uko umbaza banza umbwire icyatumye umbwira ko unshaka byihutirwa!”
Liliane – “Ibi byose ubona no kuba ugiye kuba hano biri mu byari byatumye ngushaka cyane. Ibyo si ngombwa ahubwo mfite amatsiko yo kumva ukuntu ugera ku ntego zawe muri iyi minsi. Ni ukuri njye rimwe na rimwe numva urota!”
Superstar – “ICYIZERE. Icyizere niryo tangiriro ryo gukusanya amafaranga. Icyizere niyo mvano y’ibitangaza byose bitubaho mu buzima kandi tukabibonesha amaso kandi nicyo gisobanura ibidasobanukitse ku bandi bantu. Icyizere niwo muti wonyine umuntu anywa agakira intsinzwi mu buzima. Ayo ni amagambo yanditswe n’umuhanga Napoleon Hill. Yarakomeje ati “Uzavumbura ko intege nkeya zawe ari ukutigirira icyizere. Ubu bumuga bwo kutigirira icyizere, iyo tubuhinduyemo ubushake n’umurava binyuze mu ibwirizwa ryo kwibwiriza, tugera ku byo twifuza byose”.
Lili, iyo utekereje ko ukubitwa mbere yo kurwana, uba wakubiswe kandi iyo umwirukansi yibwiye ko atsindwa, aba yarangije gutsindwa irushanwa.
Lili nizera ko iyi ntambara y’ubuzima itajya cyangwa ngo igane ku muntu ukomeye cyangwa ugira umuvuduko mu byo akora, ahubwo wa wundi utava ku bintu kandi wizera ko azatsinda, birangira ari we utsinze.”
Akimara kuvuga atyo wa mugabo yahise amuhamagara amubwira ko agomba kuza bagahura gusa yitwaje n’inyandiko igaragaza ko afite company yanditse muri Leta, niba koko ataba ateka imitwe. Yahise yibaza uko bigenda yumva isi imwibirinduriyeho abura aho akwirwa.
Ibaze: Superstar araza kubwira iki uwo mugabo?
NTUGACIKWE NA EPISODE 10
Yanditswe na NIYONZIMA Eric – Rubay writer.
Yatunganijwe n’itsinda ry’ubwanditsi rya www.rubay.rw RUBAY (Rubay Stories).
A story powered by www.umuseke.rw
REBA YouTube Channel UMUSEKE TV video nziza nk’iyi. UKORA LIKE SHARE na COMMENT
UMUSEKE.RW


c: text/html

text:
>> The liturgical time of Lent
- Inyigisho ya 1 yo ku munsi w'Isakaramentu Ritagatifu, icyumweru cya 35 Gisanzwe, C
- Inyigisho ya 1 yo kuri Asensiyo, icyumweru cya 7 cya Pasika, C
- Inyigisho ya 1 yo ku cyumweru, icyumweru cya 6 cya Pasika, C
- Inyigisho ya 1 yo ku cyumweru, icyumweru cya 5 cya Pasika, C
- Inyigisho ya 1 yo ku cyumweru, icyumweru cya 4 cya Pasika, C
- Inyigisho ya 1 yo ku cyumweru, icyumweru cya 3 cya Pasika, C
- Inyigisho ya 1 yo ku cyumweru, icyumweru cya 3 cya Pasika, C
- Inyigisho ya 1 yo ku cyumweru, icyumweru cya 2 cya Pasika, C
- Inyigisho ya 1 yo kuri Pasika, icyumweru cya 35 cya Pasika, ABC
- Inyigisho ya 1 yo kuri Mashami, icyumweru cya 35 cy'Igisibo, C
- Inyigisho ya 1 yo ku cyumweru, icyumweru cya 5 cy'Igisibo, C
- Inyigisho ya 1 yo ku cyumweru, icyumweru cya 4 cy'Igisibo, C
- Inyigisho ya 1 yo ku cyumweru, icyumweru cya 3 cy'Igisibo, C
- Inyigisho ya 1 yo ku cyumweru, icyumweru cya 2 cy'Igisibo, C
- Inyigisho ya 1 yo ku cyumweru, icyumweru cya 1 cy'Igisibo, C
- Official launch of PG II PROJECT in Musanze Prison (05 February 2019)
- Official launch of PG II PROJECT in Musanze Prison (05 February 2019)
- Inyigisho ya 1 yo ku cyumweru, icyumweru cya 8 Gisanzwe, C
- Inyigisho ya 1 yo ku cyumweru, icyumweru cya 7 Gisanzwe, C
- Inyigisho ya 1 yo ku cyumweru, icyumweru cya 6 Gisanzwe, C
- Inyigisho ya 3 yo ku cyumweru, icyumweru cya 5 Gisanzwe, C
- Inyigisho ya 2 yo ku cyumweru, icyumweru cya 5 Gisanzwe, C
- Inyigisho ya 2 yo ku cyumweru, icyumweru cya 4 Gisanzwe, C
- Inyigisho ya 2 yo ku cyumweru, icyumweru cya 3 Gisanzwe, C
- Inyigisho ya 2 yo ku cyumweru, icyumweru cya 2 Gisanzwe, C
- Inyigisho ya 1 yo kuwa Batisimu ya Nyagasani, icyumweru cya 35 cya Noheli, C
- Inyigisho ya 1 yo ku munsi Mukuru w'Urugo Rutagatifu, icyumweru cya 1 cya Noheli, C
- Inyigisho ya 1 yo kuwa 25 Ukuboza ku manywa, ABC
- Inyigisho ya 1 yo ku cyumweru, icyumweru cya 4 cy'Adiventi, C
- Inyigisho ya 1 yo ku cyumweru, icyumweru cya 3 cy'Adiventi, C
- Inyigisho ya 1 yo ku cyumweru, icyumweru cya 2 cy'Adiventi, C
- Inyigisho ya 1 yo ku cyumweru, icyumweru cya 1 cy'Adiventi, C
- Inyigisho ya 1 yo kuwa Kristu Umwami, icyumweru cya 35 Gisanzwe, B
- IBARUWA YA GISHUMBA ITANGIZA UMWAKA W'IKENURABUSHYO 2018-2019
- IBARUWA YA GISHUMBA ITANGIZA UMWAKA W'IKENURABUSHYO 2018-2019
- Inyigisho ya 1 yo ku cyumweru, icyumweru cya 33 Gisanzwe, B
- Inyigisho ya 2 yo ku cyumweru, icyumweru cya 32 Gisanzwe, B
- Inyigisho ya 1 yo ku munsi w'Abatagatifu bose, icyumweru cya 35 Gisanzwe, ABC
- Inyigisho ya 1 yo ku cyumweru, icyumweru cya 30 Gisanzwe, B
- Inyigisho ya 2 yo ku cyumweru, icyumweru cya 29 Gisanzwe, B
- CARITAS DAY
- Fin de la retraite des prêtres 2018
- Début de la Retraite annuelle des prêtres 2018
- Inyigisho ya 1 yo kuwa Mutagatifu Karoli Lwanga, icyumweru cya 10 Gisanzwe, B
- Inyigisho ya 1 yo kuwa 6, icyumweru cya 7 Gisanzwe, imbangikane
- Inyigisho ya 1 yo kuwa 5, icyumweru cya 7 Gisanzwe, imbangikane
- Inyigisho ya 1 yo kuwa 4, icyumweru cya 7 Gisanzwe, imbangikane
- Inyigisho ya 1 yo kuwa 3, icyumweru cya 7 Gisanzwe, imbangikane
- Inyigisho ya 1 yo kuwa 2, icyumweru cya 7 Gisanzwe, imbangikane
- Inyigisho ya 1 yo kuwa 1, icyumweru cya 7 Gisanzwe, B

robotstxt: allowed

filter: keep


text:
Ubusanzwe biba byiza iyo umugore n’umugabo bashakanye umwe ari isugi undi ari imanzi; iyo bitameze gutyo, akenshi bigira ingaruka nyinshi zirimo kutagirirwa icyizere gihagije n’uwo mwashakanye no kudashimishanya mu mibonano mpuzabitsina ku ruhande rumwe cyangwa kuri bombi.
a) Ingaruka Ku bakobwa
Abagabo bose ntibakora kimwe imibonano mpuzabitsina, ibitsina byabo nabyo ntibingana, ndetse n’ibihe bakoresha bakora imibonano mpuzabitsina nabyo biratandukanye. Niba rero umukobwa yarasambanyeho cyangwa yarasambanaga mbere yo gushaka umugabo, uwo mukobwa ashobora kuba yarashimishwaga n’umugabo ukoresha igihe kinini, ufite igitsina kinini cyangwa kirekire, cyangwa hakaba hari umugabo wamushimishishaga mu buryo runaka. Biragoye rero ko umugabo bazabana igihe cyose, azaba yujuje ibyo byose byashimishaga uwo mukobwa mu gihe cy’ubusambanyi kuburyo atazifuza abandi bagabo.
Ariko iyo umukobwa arongowe akiri isugi anyurwa n’umunezero ahabwa n’umugabo we, kuko nta wundi munezero w’imibonano mpuzabitsina aba yarigeze amenya, kandi nubwo yakumva andi makuru ku ruhande, ntiyabiha agaciro cyane nk’uwabitakaje yarabyigeze. Mbese ntimuzi yuko umuntu wungutse duke atagiraga na kimwe, anezerwa cyane kuruta uwahombye duke muri byinshi yari afite? Kandi ntimuzi ko uwariye ikintu akumva uburyohe bwacyo ariwe ukirarikira kuruta utarakirya? Uko niko no gukora imibonano mpuzabitsina bimera.Twibuke ko mu gihe cya kera, gutakaza ubusugi ku mukobwa cyari icyaha gihanishwa kwicishwa amabuye: Guteg. 22: 13-21.
b) Ingaruka Ku basore
Abagore bose ntibafata abagabo kimwe, n’imibiri yabo ntiteye kimwe : hari nk’abagore bagira amazi menshi mu gihe cy’imibonano mpuzabitsina (amavangingo), hari abagira make n’abatayagira. Niba rero umusore yarasambanyeho cyangwa yarasambanaga mbere yo gushaka umugore, hari igihe uwo musore yashimishwaga n’umugore ufite amavangingo menshi, cyangwa hakaba hari uburyo maraya runaka yamushimishagamo, biragoye rero ko umugore bazabana igihe cyose azaba yujuje ibyo byose byashimishaga uwo musore mu gihe cy’ubusambanyi kuburyo atazifuza abandi bagore; ibyo rero bishobora kuba intandaro yo guca inyuma uwo bashakanye, ari nayo ntandaro yo gusenyuka k’urukundo rwabo. Bashobora no kudacana inyuma ariko bigatera n’izindi ngaruka muri urwo rugo, urukundo rwabo rugahungabana, bakabana batishimanye nkuko byakagombye.
Urubyiruko mwese mbifurije kuzagira urugo ruhire mwirinda ubusambanyi!
Video Abakobwa Beza
IBYIZA BY’UBUSUGI N’UBUMANZI!
Ubusanzwe biba byiza iyo umugore n’umugabo bashakanye umwe ari isugi undi ari imanzi; iyo bitameze gutyo, akenshi bigira ingaruka nyinshi zirimo kutagirirwa icyizere gihagije n’uwo mwashakanye no kudashimishanya mu mibonano mpuzabitsina ku ruhande rumwe cyangwa kuri bombi.


text:
FPR-Inkotanyi yoretse igihugu, yishe abanyarwanda maze ibambura ibyabo none aho ibihe bigeze abaturage batangiye gutekereza ko amaherezo abo bicanyi bazabarimbura burundu. Ese ingamba abasenyewe amazu yabo i Nyarutarama bafite ni izihe?
Umunyamakuru wa Radiyo mpuzamahanga y’Abanyamerika VOA yatanze inkuru y’uburyo abaturage b’akarere ka Gasabo mu mujyi wa Kigali bashyamiranye n’abategetsi b’ako karere bari kumwe n’urwego rwa Dasso. Abo baturage bakaba bari bagiye kwerekwa ngo amazu babubakiye asimbura ayabo yasenywe maze ibyabo bigahabwa rwiyemezamirimo wabashyize ku gasi!
Umwe mu baturage wari muri icyo gikorwa cyo kwerekwa amazu adafashe bari gukinga abaturage mu maso yagize ati : » uko njyewe mbona ukuntu iki kibazo kizarangira, ni uko kizarangira i Nyarutarama haguye abantu, niba tubonye igitugu kibaye ahangaha, ni amahirwe tugize, ngirango iyaba bari bafite imbunda haba habaye abaraswa, twe twasigaye hariya twamaze kubona ibyabaye kuri bagenzi bacu, twiteguye gupfa, ubu njyewe mfite gahunda yo kugura cercueils (isanduku yo gushyingurwamo)nkayishyira iwanjye; uzaza kunsenyera inzu azabikora ari uko abanje kuyimbikamo…«
Inkotanyi zagurishije igihugu cyose, Pariki y’ibirunga n’iy’Akagera zaragurishijwe, ibishanga byose byarafashwe mu gihugu, Nyungwe yaragurishijwe, ikiyaga cya Kivu nacyo cyaratanzwe, akarere ka Bugesera karagurishijwe none hatahiwe kwambura baturage amasambu yabo gakondo basigiwe n’ababyeyi babo! Muri iki gihe Kagame yiheje akaba yarabuze burundu, inkotanyi ziri gusahura abanyarwanda ngo zibone impamba izazitunga mu mahanga ubwo zizaba zimaze guhunga kuko zibonaibura rya Kagame ari irimbuka ry’ingoma yazo , niyo mpamvu umuntu uciriye hasi ari gucibwa amande atagira ingano bitwaje amabwiriza yo kwirinda corona!
Ese abanyarwanda bazakomeza kwemera gupfa bahagaze? Amaherezo ubwoba buzashira maze inkotanyi bazihambirize izuba riva!


text:
Ubwo Adamu na Eva bakoraga icyaha, bitanye bamwana habura n’umwe wakwemera icyaha ngo yihane. Ibi byaradukurikiranye ku buryo usanga muri kamere yacu kutemera icyaha ari ibintu tubana na byo.
Kuko dufite kamere y’ Adamu, birashoboka ko umuntu yakora icyaha yabigambiriye cyangwa bimutunguye ariko kandi ni byiza no kubanza gutekereza ngo iki cyaha ngiye gukora nzacyihana binyoroheye? Ese Imana nimbabarira abantu bazamfata bate?
Mu gice cya mbere cy’iyi nkuru twabagejejeho ibyaha 5 bikorwa n’ abavuga ko bakijijwe ariko kubyihana bikaba bikomeye, uyu munsi turabagezaho ibindi 5 byari bisigaye.
6. Gutuka Umwuka Wera:
Nagiye numva impaka nyinshi abantu bibaza icyo gutuka Umwuka bisobanuye ariko reka tugerageze kubisobanura dutya: Gutuka Umwuka Wera ni igihe umuntu akizwa, akuzura Umwuka Wera hanyuma akagwa akabivamo agasubira gukora ibyangwa n’amaso y’ Imana akageza ubwo imirimo y’Umwuka Wera ayishyira kuri Satani agahakana imbabazi z’ Imana.
Ibi mu mvugo ya kirokore babyita “gushayisha mu byaha”. Twagiye tubona abantu bagwa barigeze gukizwa maze bagahinduka bakaba babi cyane kugeza ubwo bivuruguta mu byaha bitandukanye bagatangira gutuka Umwuka Wera bakanahakana amaraso yari yarabejeje (Abaheburayo 6:4). Hari n’abandi bagiye bagwa ariko bakagaruka mu rusengero, bakakirwa bakababarirwa ariko uko umarana iminsi nabo ukabona batarigeze bashyikira imbabazi z’ Imana.
7. Kwiba:
Hari abantu mu buzima batagize amahirwe yo guhabwa indangagaciro nzima ugasanga n’ubwo bakijijwe ariko ntibemereye Umwuka Wera ngo abahe uburere buva mu ijambo ry’ Imana. Bene uwo anezezwa no kurya ibye akarenzaho n’ iby’ abandi. Twagiye tubona abayobozi benshi bigwizaho imitungo ejo ukumva ngo bafungiwe kurya ibyari bigenewe imfubyi, abapfakazi, abakene. Ikibabaje ni uko no mu matorero hari bamwe mu bashumba bagifite uyu mwuka w’ubusambo aho anyereza umutungo ugenewe abandi. Amatorero menshi akorana n’umushinga wa “Compassion International” yagiye agira ibibazo ku bw’ abashumba biba ibigenewe abana b’abakene.
Iyo tuvuze kwiba, ni igihe cyose ufashe ibyo utagenewe. Aha harimo imisoro ya Leta, hari abagabo/gore biba ingo zabo, ibyari gutunga abagize umuryango we akabyinezezamo abandi bakahazaharira. Burya ibyo nabyo ni ubujura.
Aha ntitwareka kuvuga abiba Imana ibyayo. Rimwe nari mu rusengero mbona umuvugabutumwa yigisha avuga ko Imana yamuhaye ubutumwa bw’abantu badatanga 1/10 noneho arabahagurutsa ngo abasengere. Natunguwe no kubona abakirisitu 90% biba Imana icya cumi. Burya umuntu yatinyutse kwiba mu bwami bw’ Imana ntiwamwizera aramutse akora muri Bank kuko nabwo yakwiba. Uyu muntu umusize no mu nzu yakwiba, umusize mu bucuruzi bwawe yakwiba.
Tukivuga ku byaha bigora kwihana ko bizagusaba gusubiza ibyo wibye aho bizakorohera niba warabikoze uri umukirisitu?
8. Ubugambanyi:
Usibye kugambana ahubwo Imana yanga n’umuntu wayo wicara mu nama zirimo ubugambanyi. Yesu yavuze ko abantu 2 nibahuriza umutima gusaba ikintu cyiza Imana izagikora. Uko ni ko Imana yanga abicara mu nama mbi bagambanira amaraso atagira urubanza.
Wari uzi ko hari abakozi b’ Imana bayobora inama y’umurimo w’Imana baraye bakoresheje indi ku ruhande igizwe n’abantu biyumvanamo gusa. Aha ugasanga abantu baraje kandi imyanzuro iri bufatwe izwi. Ujya kubona ukabona uyu muntu atangije inama ijambo ry’Imana no kuragiza Imana umwanya ugiye gukurikiraho kandi azi imyanzuro yaraye ifashwe. Akenshi iyo bimeze bityo baba bafite uwo badashaka bifuza gufatira icyemezo kizamugeza kure.
Imana yanga ubugambanyi, hatitawe k’ubukora uwo ari we. Njya nibaza buriya iyo wagambaniye umuntu ku bw’ amahirwe Imana ikamurokora iyo muhuye wumva umeze ute? Muka Potifari yagambaniye Yosefu hanyuma Imana iramwibuka iramuzamura. Ntekereza ko mu bo Yozefu yari ayoboye na Potifari n’umugore we barimo. Ese iyo bahura barebana bate? Ujye wibuka ko hari Imana ikurikiranira ibintu hafi wirinde kuba mu nama zimeze zityo bishobotse uzitere umugongo kuko bizakugora kubyihana.
9. Kutizera:
Icyaha cyo kutizera ntabwo abantu bazi uburemere bwacyo ariko nifuza kubabwira ububi bwacyo. Burya ibintu byose bigizwe n’ukwizera. Urugero: Iyo ugenda mu modoka wizera umushoferi utamubajije niba agira uruhushya rwo gutwara ibinyabiziga. Ukizera ko atajya arwara igicuri, ukizera ko akugeza aho ugiye. Iyo winjiye mu nzu wizera uwayubatse ukizera ko itari bukugweho. Iyo ugiye kurya wizera amafunguro utazi niba hatarimo uburozi, wizera umukozi ukamusigira inzu irimo umutungo wawe wose nta n’irangamuntu ye ufite, utazi aho avuka ariko ukamwizera.
Birababaje ko twizera abantu babasha guhinduka ariko bikatunanira kwizera Imana n’ijambo ryayo. Yesu yavuze ko tugize kwizera kungana n’akabuto ka Sinapi twabwira umusozi ukimuka. Abaheburayo 11 havuga ko icyatumye Imana ihamya intwari zo kwizera ari uko bari bagufite kandi utizera ntabasha kunezeza Imana.
Iyo wizeye amaraso ya Yesu nubwo hashize imyaka 2000 apfuye arakweza. Ese utizeye imbabazi z’ Imana azakizwa n’iki? Hari abantu benshi bananiwe kwizera imbabazi, ko Imana ibasha kubabeshaho, ko bazajya mu ijuru n’ibindi. Kubaho ubuzima nk’ubu butizera birabiha cyane.
10. Ibyaha bikozwe n’Umushumba:
Ubusanzwe iyo umuntu yitwa umukozi w’ Imana abantu baba bazi ko ayihagarariye mu isi bityo n’ibyo yakoreshwa n’intege nke abantu bo baba bazi ko ibyo atinyutse gukora Imana ibyemera cyangwa nta cyo bitwaye. Iyo Imana yakugize uwo abantu bareberaho ukwiriye kwitonda kugira ngo utazayobya benshi. Ariko aha nagaruka ku ntama cyangwa abayoborwa burya ntabwo ukwiriye kuyoborwa buhumyi ahubwo dukwiriye Umwuka udufasha kumenya kuvangura ibizima n’ibipfuye. Yesu yavuze ko abakozi bayo tuzabamenyera ku mbuto zabo.
Maze igihe mbona abashumba bamwe bayobya abo bayoboye mu myigishirize kugeza ubwo babatinyura gukora ibyaha birimo kwambara ubusa, gusambana, kubeshya, gutinyura abakobwa n’abahungu batarashakana kubana nk’umugabo n’umugore, hari n’abageze ubwo bategeka abayoboke babo kunywa peteroli, kurisha ibyatsi nk’amatungo, bacucura abantu utwabo bababwira ko babirukanaho imikoshi, imikasiro, karande n’imivumo. Bashumba mwibuke ko muyoboye abo muzabazwa kandi Yesu yavuze ko abigisha bazakubitwa nyinshi.
Nasoza ngira nti nubwo twavuze ko hariho ibyaha bigora kwihana ariko uramutse uteye intambwe ufite umutima uciye bugufi ugasanga Imana yakubabarira kuko yanga icyaha ariko igakunda umubyabyaha igihe cyose uteye intambwe yo kwihana Imana iba yiteguye kukubabarira kandi ntukagire isoni zo kwihana icyaha nubwo waba wumva ko gikomeye Imana izakubabarira igusibeho n’ ingaruka zabyo. Wowe gusa gira umutima uciye bugufi Imana izagufasha ikubohore.
Pastor [email protected]


text:
Mu kigo cya Pastorale St Paul, Tariki ya 18 Ugushyingo umushinga w’Abadacogora n’Intwari wa Caritas y’Arkidiyosezi ya Kigali wamuritse ubushakashatsi ku bana babaga mu muhanda bakanyura mu bigo by’uwo mushinga, n’ubushakashatsi ku bana bari mu muhanda ubu, ndetse baboneraho no kwakira abandi bashyashya baba mu muhanda mu kigo cy’Abadacogora n’Intwari.
Padiri Twizeyumukiza Donatien, umuyobozi wa Caritas ya Kigali , yagaragaje uko icyo kigo cyatangiye n’intego cyari gifite mu gukemura ikibazo cy’abana bo mu muhanda.
Yagize ati “Ibikorwa byatangiye mu mwaka 1984, ubu icyo kigo kimaze imyaka 32, kiri hafi ya Paruwasi y’Umuryango Mutagatifu (Sainte Famille). Mu 1985, havuka ikindi kigo cya Nyamirambo, nyuma 1987 haza ikigo Intwari nacyo kuri Sainte Famille, cyakiraga abana b’abakobwa babaga mu muhanda”. Icyari kigamijwe byari uguha abana uburere bagaherekezwa bagasubira mu ishuri ndetse bagasubira mu miryango kugira ngo imibereho yabo, mu mibanire ndetse no mu bukungu ikomeze gutera imbere.”
Yakomeje asobanura uburyo bageraga kuri abo bana kugira ngo babashishikarize kuva mu muhanda kandi batabahutaje. Agira, ati “Kugira ngo abo bana babashe kuva mu muhanda , hakorwa igikorwa cyo kubegera tukaganira nabo, tukabarangira aho dukorera kugira ngo nibagira ubushake bwo kuva mu muhanda bazizane. Ababyemeye nibo turi kumwe uyu munsi nibo twabanye muri iriya myaka”
Avuga ko byabaga ari inzira ndende kuko abo bana babaga bafite uburere butandukanye n’ibibazo bitandukanye. Ati “Iyo bahageze, baza batandukanye mu burere. Hari ababa bavuye mu mashuri bayacikirije, abatarigezemo, abatazi gusoma no kwandika, ndetse n’abadashaka kwiga, baba bafite ibyiciro bitandukanye. Habanza kuganirizwa abajya mu ishuri bakajyayo, nyuma hakaza kwegera umuryango w’umwana nawo ukaganirizwa ubundi umwana agasubizwa mu muryango”.
Avuga ko abo bana iyo basubijwe mu ishuri bahabwa ibikoresho by’ishuri ndetse bakanabagaburira saa sita, bagakurikiranwa mu miryango, ndetse bakanasurwa ku mashuri kugira ngo bakomeze gukurikirana uburere bwabo. Muri bo hari n’ababyeyi bafashwa mu mishinga mito kugira ngo babashe kurera abo bana.
Ibyagezweho mu myaka 32
Ikigo Abadacogora n’Intwari kuva cyatangira kimaze kwakira abana bavuye mu muhanda barenga 363461, ariko abishyuriwe amashuri basaga 2947 kuva mu 1984 kugeza mu 2014. Ubu bushakashatsi bwakorewe ku bagera ku 280, bahanyuze bari muri Kigali bagamije kumenya uburyo babayeho nyuma yo kuva muri ubwo buzima n’uburere baba barakuye muri iki kigo.
Ubu bushakashatsi bugaragaza ko hagati y’umwaka wa 2005-2015 aribwo bakiriye abana benshi bagera 1683 kandi abo bana bigaragara ko bari bafite ababyeyi, bitandukanye n’abana bakiriye nyuma ya Jenoside yakorewe abatutsi kuva 1995 kugeza 2004, barakiriye abana 678.
Muri abo bakoreweho ubushakashatsi, mu bibazo binyuranye bigendanye n’ubuzima n’imibereho babayeho basanze 12% n’abakobwa babyariye iwabo, 37% baracyari ingaragu naho 55% bubatse ingo, ibi bikagaragaza umusaruro mwiza kuko byibura umubare mu nini wabashije kubaka ingo.
Mu babajijwe, 24.6% babashije kwiga kuva ku mashuri atanu yonyine y’uburezi bw’ibanze, 25% bize imyuga, naho 7% barangije amashuri yisumbuye, abageze muri Kaminuza byibuze imyaka itatu n’ine ni 2.8%.
Mu birebana n’imibereho yabo, abakora akazi k’ibiraka ni 42,5%, abatagira akazi ni 6%, abakozi ba leta ni 13,5% abandi bakaba bari mu mirimo inyuranye ibafasha gutunga imiryango yabo. Ababajijwe kandi bagaragaza ko uburere n’ubumenyi bakuye mu Badacogora n’Intwari byabafashije kwibeshaho, nk’uko bigararazwa n’ubuhamya bwa bamwe mu babajijwe.
Abarerewe muri icyo kigo kandi bashimira cyane uburere bahakuye, imbaraga abarezi babo bakoreshaga kugira ngo basubire mu murongo, bakavuga ko byabafashije guhindura imico mibi babaga bafite. Gusa bamwe bakavuga ko nyuma yo kuva muri icyo kigo batabonye ubundi bufasha nk’igishoro ngo bakomeze ubuzima bw’ibyo babaga bakuye mu mashuri.
Abahanyuze kandi basanga n’ubwo bafashwa kwiga amashuri abanza, imyuga n’ayisumbuye bidahagije basaba ko bajya banaherekezwa kwiga kaminuza kubabifitiye ubushobozi. Banagaragaza ikibazo cy’aho abakobwa bakirirwa aricyo kigo Intwari ko nabo batagira aho barara.
Bimwe mu byifuzo byabo
Abakoreweho ubushakashatsi barifuza ko ababyeyi bajya bamenya inshingano zabo ku bana, bakamenya kubaha uburere bukwiye, kandi ntibikorwe n’umubyeyi umwe, bigakorwa n’umugabo n’umugore, kandi bakagira umwanya uhagije wo kuganira n’abana babo.
Bakifuza ko banafasha imiryango ifite ibibazo gukemura amakimbirane abana batarajya mu muhanda. Bagasaba indi miryango kugira ibikorwa byo gufasha abana bari mu muhanda kuva mu bibazo.
Banasabye Ikigo Abadacogora n’Intwari kongera aho bakirira abana b’abakobwa, no kujya bakurikirana abana bavuye muri icyo kigo bakanabasura cyane mu miryango.
Uko ikibazo cy’abana bo mu muhanda gihagaze
Ikibazo cy’abana bo mu muhanda kiracyaboneka hirya no hino. Niyo mpamvu abakozi bo mu Badacogora n’Intwari bafashe umwanya wo kureba uko abana bo mu muhanda bangana, n’igikorwa cyakozwe mu kwezi kwa Kanama 2016, iki gikorwa cyakorwaga umunsi n’ijoro bagamije kubarura abana barara mu muhanda bo mu mujyi wa Kigali no kumenya impamvu ibavana mu miryango bakajya mu muhanda.
Ubusanzwe n’igikorwa gikorwa nyuma y’imyaka itatu. Iryo barura ryakozwe mu maparuwasi 28 agize Arikidiyosezi ya Kigali, icyari kigamijwe n’ukumenya umubare w’abana bari mu muhanda.
Ikibazo cy’abana bo mu muhanda n’ubwo cyafatiwe ingamba ariko biragaragara ko bakijya mu muhanda, ngo impamvu zibitera cyane ni ihohoterwa riba mu ngo, imico mibi y’ababyeyi harimo gusinda no kurwana kw’abashakanye abana bakananirwa kubyihanganira, hari ubukene, amakimbirane ndetse no kutita ku nshingano z’ababyeyi.
Iryo barura ryasanze abarenga 837 ari abana barara mu muhanda harimo 129 b’abakobwa na 708 b’abahungu. Muri abo bana abagera 465 baboneka mu gice cy’icyaro cy’iyo arikidiyosezi ya Kigali naho 372 baba mu mujyi wa Kigali.
Mu turere dutatu tugize umujyi wa Kigali aritwo Nyarugenge, Gasabo na Kicukiro hagaragaramo aho barara ariho bita ingangi 104, zibamo abana bagera kuri 590
Iyi mibare igaragaza ko abana bagabutse mu bice by’icyaro ugereranyije n’ababonetse muri 2013, babifashijwemo n’ubuyobozi bw’inzego z’ibanze ndetse n’abakorerabushake ba Caritas mu maparuwasi. Kuko hari aho babaga hatakigaragara abana nko muri Paruwasi ya Karenge na Munyana hatabonetsemo umwana n’umwe.
Uyu munsi kandi waranzwe no kwakira abana batarererwa mu kigo
Kiliziya Gatolika yatangije umwaka w’impuhwe z’Imana 13 Ukuboza 2015, mu rwego rwo kuwusoza, Ikigo abadacogora n’intwari bifuje gusangira n’abana bose babishatse bari mu muhanda. Habaye igitambo cya misa ndetse basangira n’ifunguro babaha imyambaro mu rwego rwo kubereka urukundo n’impuhwe. Babonera kwerekwa imikino inyuranye igararaza ububi bwo mu muhanda.


text:
Abanyeshuri bibumbiye muri CPSAR barashima ubunararibonye basangijwe
Yanditswe na admin
Abanyeshuri bo muri kaminuza nkuru y’u Rwanda bibumbiye mu ishyirahamwe ry’ubuvuzi bw’imitekerereze n’imyitwarire biga mu ishami ry’imitekerereze (CPSAR) bishimiye uko basangiye ibitekerezo n’impuguke ziturutse impande n’impande z’isi harimo n’abarezi babo.
Mu nama mpuzamahanga ya mbere yateraniye i Kigali yigaga uko hajyaho ubunararibonye burambye mu myitwarire n’imitekerereze yateguwe n’ishyirahamwe ry’imitekerereze n’imyitwarire mu Rwanda ku bufatanye na ARCT RUHUKA, Flecien Izaturwanaho, umunyeshyuri wiga mu mwaka wa kane mu buvuzi bw’imitekereze akaba n’umuyobozi w’ihuriro ry’abanyeshuri biga kuvura indwara y’imitekerereze n’imyitwarire mu Rwanda avuga ko iyi nama yabongereye ubumenyi busanga ubwo bari bafite kandi bakaba bishimira ko hagiye gushyirwa ingufu mu rugaga rugenga abanyamwuga bo babibonamo nk’ikiraro kizajya kibahuza n’abafite ubunararibonye babasangiza ubumenyi.
Bakomeza bishimira ko hazashyirwaho n’amatekego agenga abanyamwuga, ibi bikazatuma hatabaho abiyitirira umwuga kandi ari nta bumenyi buhagije bafite. Bishimira kandi ko kuba ari abanyamuryango b’ishyirahamwe nyarwanda ry’imitekerereze n’imyitwarire ari inkingi ikomeye na bagenzi babo barangije kwiga mu mashami y’ubu buvuzi ko bazabibyaza umusaruro.
Asoza ashimira abateguye inama kuba barabatekerejeho bakabatumira nk’abanyeshuri ko bagize amahirwe bagahura na bagenzi babo baturutse mu bihugu bitandukanye bakabigiraho byinshi bizabafasha mu gihe bazaba batangiye gushyira mu bikorwa umwuga wabo.
Ingabire Nicole wiga mu mwaka 4 w’imitekerereze n’imyitwarire, avuga ko mu masomo bigaga bibandaga cyane ku Rwanda ariko ko bungutse ubundi bumenyi buri mpuzamahanga ko bazabukoresha mu byo basanzwe bakora muri komisiyo yo gukemura ibibazo bitandukanye byoroheje bakagira n’ibiganiro by’isanamitima ku bagize ikibazo k’ihungabana.
Perezida w’ishyirahamwe nyarwanda ry’imyitwarire n’imitekerereze ya muntu akaba n’umwarimu muri kaminuza y’u Rwanda, Prof. Vincent Sezibera, avuga ko impamvu bateguye iyo nama yabaye ku nshuro yayo ya mbere ari mpuzamahanga, nk’abanyamuryango n’abafatanyabikorwa babo cyane cyane bibanda gutumira abanyeshuri bigaga muri kaminuza zitandukanye kugira ngo baganire byimbitse ku ruhare rw’imyitwarire n’imitekerereze ya muntu mu iterambere rirambye.
Yakomeje avuga ko gusangiza aba banyeshuri ubunararibonye bizabafasha kuba abanyamwuga, kwiga neza ibihungabanya imitekerereze n’imyitwarire ya muntu.
Prof. Sezibera avuga ko uyu mwanya bawutekerejeho kugira ngo basangire ubunararibonye na bagenzi babo bitabiriye iyo nama bigire ku Rwanda ibyo rwagezeho, nabo barusangize ubunararibonye bafite bwo ku rwego rwo hejuru mu mwuga ku buvuzi bw’imitekerereze n’imitwarire bya muntu.
Uyu mwuga urebana n’iyigamitekerereze, imyitwarire, isanamitima, ubujyanama ku ihungabana, hagiye kujyaho amategeko agenga umwuga n’urugaga rugenga umwuga n’abawukora ari byo bizaborohera kunoza no gukurikirana abanyamuryango. Avuga ko bagiye gukangurira amashuri makuru na za kaminuza kuba hajyaho ishami kugira ngo abantu benshi bige bagire ubumenyi bwuzuye ku mitekerereze n’imyitwarire.
NKUNDIYE ERIC BERTRAND


text:
Anonymous has left a new comment on your post "AMAFOTO YA RUGONGO
Ariko se abantu ko ari ibicucu, ni nde wababwiye ko shitani ibarizwa mu byo guswerana? Biba ibya shitani iyo ubikoze ugamije kugirira nabi mugenzi wawe. Uramutse ufashe ku ngufu, uramutse urwaye ukanduza mugenzi wawe ubizi kandi ubishaka... Naho rero, igihe uhuye n'undi muntu imitima yanyu ikabasaba guhuza ibitsina, nimubikore kuko Imana ikunda abagiriranira neza. N'iyo waba ufite undi mugore cyangwa umugabo, ikibazo kirihe niba uri bugere mu rugo ukamushimisha nta kibazo? Gufuha ni idwara y'ubuswa!


text:
Ubushize twabagejejeho bimwe mu bimenyetso bishobora kwereka umuhungu ko umukobwa amukunda, ubu noneho reka turebere hamwe ibimenyetso 5 mu 10 byereka umukobwa ko umuhungu amukunda.
Ni ubushakashatsi bwakozwe n’impuguke zitandukanye mu birebana n’umubano, bumurikwa ku rubuga rwitwa Parade.com.
1. Usanga iyo muri kumwe agerageza kugukoraho
Iyo umuhungu agerageza kugukoraho n’iyo bitari ngombwa, akenshi ni bwo buryo nyamukuru bwo kukwereka ko agukunda. Iyo ashaka gushimangira ikintu rukana akubwiye maze akagukora ku kiganza cyangwa akagukozaho ivi atabishaka, urubuga Parade rwemeza ko bene utwo ari utumenyetso tukwereka ko akwiyumvamo.
2. Ntajya yibagirwa utuntu duto duto tukwerekeyeho
Iyo mwahuye inshuro zitari nyinshi mbere, ugasanga arakwibutsa ibintu mwigeze kuganira, ujye umenya ko harimo akantu. Iyo umuhungu agukunda, agutega amatwi akwitayeho kuko ni bwo buryo bumufasha kukumenya neza no kubasha guhuza nawe.
3. Muba inshuti magara ku mbuga nkoranyambaga
Abahungu ntabwo bakunda kohereza ubutumwa busaba ubushuti ku mbuga nkoranyambaga iyo mudasanzwe muri inshuti cyangwa mufite ikindi muhuriyeho. Ni yo mpamvu iyo umuhungu akwitayeho, usanga akenshi abinyuza ku mbuga nkoranyambaga kugira ngo agire icyo akwibwirira, urugero nko gushyira utumenyetso ku mafoto yawe twerekana ko yayakunze kandi agatinda ku byo ushyiraho.
4. Ahora iteka ashaka ko muhuza amaso
Iyo umuhungu yakunze umukobwa bahuye bwa mbere, aramwitegereza cyane ngo arebe byibuze ko bahuza amaso kuko na cyo ni kimwe mu bimenyetso byerekana ko akwifuzaho ubushuti.
Iyo muhuje amaso ukabona akomeje kukwitegereza, uzamenye ko wamutwaye umutima. Ariko nimuhuza amaso ukabona ahise yirebera hirya, uzamenye ko nta kanunu na mba, ubundi wikomereze gahunda warurimo.
5. Akora uko ashoboye akakwereka ko yitaye ku biganiro mugirana
Iyo umuhungu yagukunze, agerageza kukuvugisha. Hari igihe bitangira ari ikiganiro kidashamaje ariko uko mugenda muganira ni ko mugenda mubona amahirwe yo kurushaho kumenyana. Rimwe na rimwe usanga abahungu bibagora kubona icyo bavuga iyo muganiriye bwa mbere, ariko buhoro buhoro bakagenda binjira mu kiganiro kugira ngo akwereke ko azi gutega amatwi, ijwi naryo rikagenda rihinduka.
Iyo wumvise ijwi rye rigenda rigabanya intege, uzamenye ko umuhungu ashobora kuba atakwitayeho cyane. Ariko niwumva rifite agatege kandi riva mu gituza ari na ko akubaza ibibazo bijyanye n’ibyo urimo kumubwira, icyo gihe uzamenye ko umuhungu akwemera nta shiti.
Ubutaha tuzarebera hamwe ibindi bimenyetso, kandi ntimuzacikwe kuko ibikurikira birimo utuntu twinshi muzagenda mwibonaho.


text:
Accueil > Les auteurs > Enode
Enode
Articles de cet auteur (291)
- Niba uri umugabo igitsina cyawe kikaba kidafata umurego neza, Dore inama ndetse n’ubufasha
- SOBANUKIRWA N’INDWARA YA STROKE NDETSE N’UBUFASHA
- Ese wari uzi ko imbuto za Sezame ari urukingo ku ndwara z’ubwonko ? Dore n’indi nyunganiramirire nziza ku bwonko
- Kubura ubushake ndetse no gusaza imburagihe ni bimwe mu byakwereka ko imisemburo ya Estrogen yagabanyutse ku bagore
- Wowe Mugore/Mukobwa ushaka kwirinda Kanseri y’ibere,Soma ibi !
- Dore ikawa nziza yitwa GANODERMA COFFEE yo kunywa ifitiye akamaro umubiri wawe
- Menya byinshi ku ndwara ya Heaptite B,Indwara y’umwijima
- MFITE IGITSINA GITO, ESE BITERWA N’IKI ? ESE HARI UBUFASHA ? (Atrophy of the penis or Penile Atrophy)
- Ni ryari bavuga ko umuntu Abyibushye birenze urugero (Obesity) - VIDEO
- Nubona ibi bimenyetso,uzamenye ko imyunyungugu ya Kalisiyumu (Calcium) yagabanyutse mu mubiri wawe


text:
Muraho neza, uyu munsi reka tuganire kuri mekapu. Tubafitiye mekapu 10 zigiye zitandukanye wakisiga zijyanye n’iminsi mikuru. Waba uri umuntu ukunda makeup ziri naturel, cyangwa full face n’amabara byose twagerageje kubarebera ibintu byaba ari byiza. Ubonye ifoto ukunze wayereka nk’umuntu uri bugukorere akagerageza kugukorera nkayo. Aho bigiye bishoboka hari amavideo ari ku mafoto akujyana kuri video ya YouTube ikwereka uko iyo look yakozwe nibyo bakoresheje, nazo wazireba ukareba niba wabasha kubyikorera. 1) Bronze eye look 2) Mekapu y’umugeni 3) Dark…
Muraho, amakuru yanyu? Mu minsi ishize twabagejejeho ikiganiro kivuga ku kuntu burya abirabura natwe ducyenera sunscreen. Bitewe nibyiza numvishe byazo harimo nko kurinda uruhu cancer ndetse no gusaza nibindi, nafashe umwanya wo gushaka izo nagerageza. Reka rero noneho mu kiganiro cy’uyu munsi twibande kuri sunscreen ya more up nuko nayibonye. Iyi sunscreen nayibonye muri simba igura 10,500, ikaba iza mu icupa rya 250ml. Itanga SPF 30 ariyo abadermatologue bavuga byaba byiza umuntu ayikoresheje, irinda imirasire ya UVA ndetse na UVB…
Muraho muraho, amakuru y’iminsi? Uyu munsi reka tubatse,tubafitiye uburyo 10 bwo gufunga amarasita busobanutse busirimutse rwose! Hashize iminsi tubasangije uburyo 15 bwo gufunga ibisuko, reka noneho tunabongeze izindi mubahe neza. 1) Gufunga amarasita ugasiga uturasita imbere 2) Chignon wajyana mu bukwe 3) Gufunga amarasta yo mu misaya agahura 4) Chignon yo hejuru iziritseho amarasta hasi 5) Kurekura uturasta twimbere nta chignon 6) Fishtail braid ponytail Ushaka kumenya uko wasuka icyo gituta bita fishtail wakanda hano. 7) Gutegamo agatambaro neza 8)…
Muraho muraho, uyu munsi inkuru tubafitiye ni igisubizo cy’ibibazo by’uruhu byinshi. Hashize iminsi avugwa cyane njye nayumvishe bwa mbere Rihanna avugako ari mu mavuta ye ya Fenty skin. Ngira amatsiko yo kumenya ari ibiki none uyu munsi ndi kuyandikaho inkuru kuko ararenze! Akiza ibiheri, agakuraho ama taches, akarwanya iminkanyari, akagabanya amavuta mu ruhu, akagabanya pores, akoroshya uruhu mbese akora imiti yose ishoboka. Nibajije rero ngo ese ubundi arakora koko, anakora ku ruhu rwirabura se? Iyi nkuru irasubiza ibyo bibazo. Video…
Muraho neza, inkuru y’uyu munsi yasabwe numwe mu bantu bakurikira urubuga rwacu kuri facebook. Yatubajije amoko atandukanye ya dreads umuntu yasuka adaca umusatsi. Muri iyi nkuru twabashakiye amakuru ku bwoko bwazo, niba uri umuntu uzikunda ukaba ushaka kubona amoko yazo atandukanye ukanasobanukirwa izakubera nziza bitewe nubuzima bwawe ndetse namikoro ufite, iyi nkuru ni iyawe. Iyi nkuru ubwayo ntango isubiza ikibazo cyose Jullienne yari yabajije. Niyo mpamvu mu minsi iri imbere tuzagenda twandika izindi nkuru zikomeza kumusubiza. Mu nkuru ikurikira tuzababwira…
Muraho, amakuru yanyu? Nizereko mumeze neza. Uyu munsi twabashakiye inkuru y’umuhindekazi utwereka amavuta asiga mu misatsi ye akamurinda imvuvu, agatuma imisatsi ye ikura ndetse akanatuma idacika byoroshye. Nimba wumva wifuza kugera kuri kimwe muri ibi bintu, soma inkuru urebe uko abigenza. Uko avanga amavuta Afata amavuta ya coconut naya olive akayavanga, ingano yayo wakoresha byaterwa n’imisatsi ufite uko ingana. We kuko imisatsi ye igera ku kibuno kdi irambuye akoresha ibiyiko bitatu bya coconut oil nibiyiko bitatu bya olive oil. ubundi…
Muraho neza, amakuru yanyu? Uyu munsi tubazaniye inkuru y’ukuntu wata ibiro udakoze sports. Mu minsi ishize twabasangije sports wakora buri munsi ugata ibiro muri quarantine. Ninde wazigerageje? Ziriya sports zari zikomeye banange. Bamwe muri mwe mukaba mwaribajije muti ese nta kuntu umuntu yananuka adakoze sports? Igisubizo ni YEGO BIRASHOBOKA. Video y’uyu munsi ni uyumubyeyi washakaga guta ibiro nyuma yo kubyara. Bitewe n’ubuzima bwe nta mbaraga ndetse n’umwanya yabonaga byo gukora sports. Adusangiza rero ukuntu yabigenje ngo ate ibyo biro, twagiye:…
Muraho neza, amakuru y’iminsi? Inkuru y’uyu munsi yasabwe numwe mu bantu bakurikirana urubuga (page) rwacu rwa facebook. Ku bantu bafite imisatsi yacitse mu misaya twabashakiye uburyo bwihuse bwo kuyikuza ukoresheje ibintu usanganywe mu rugo. Video turi burebereho uyu munsi ni uyu mukobwa ukoresha amazi y’umuceri ku misaya ye ngo imisatsi yaho igaruke. Amazi y’umuceri ni ikintu abantu benshi bashobora kubona batarinze bajya kugura. Mbere yo kureba uko yayakoresheje reka tubanze tumenye akamaro k’amazi y’umuceri ku misatsi. Akamaro k’amazi y’umuceri Amazi…
Muraho, amakuru yanyu? Uyu munsi reka tuganire ku byiza nibibi byo kwisiga indimu ku ruhu cyane cyane mu maso. Indimu ni imwe mu bintu biri naturel abantu bakoresha ku ruhu, kuba iri naturel ariko ntibiyibuza kuba yagira ingaruka zitari nziza ku ruhu. Abantu bashaka gukoresha indimu cyangwa se usanzwe uyikoresha ushaka gusobanukirwa ibyiza byayo nibibi byayo, iyi nkuru ni iyawe. Turahera ku byiza byayo, ubundi turebe ibibi byayo ndetse tunababwire uko wayikoresha. Ibyiza by’indimu 1) Iracyesha Ikintu cya mbere indimu…
Murahoo neza, twishimiye kongera kuganira namwe uyu munsi. Reka turebere hamwe imyitozo yiminota 10 wakorera mu rugo buri munsi amaboko yawe akabanyuka. Iyi myitozo nta gikoresho na kimwe igusaba, kandi yakoreye abantu. benshi. Video tureberaho imaze kurebwa nabantu millioni zirenga 7 kandi muri comment yayo abazigerageje bavugako zabakoreye. Okay dore rero sport akora. 1) Big arm circles Hano akora ibiziga binini akoresheje amaboko ye arambuye. Abikora inshur 10 azana amaboko imbere, nizindi nshuro 10 ajyana inyuma. 2) Small arm circles…


text:
Muraho, amakuru y’iminsi? Uyu munsi reka tuganire ku bisuko by’amarasita adafite ipfundo hasi ku mutwe akunze kuba ari inyabutatu asigaye agezweho bakunze kwita knotless braids. Turebere hamwe uko atandukana ninyabutatu zisanzwe bityo bitewe nibyo buri wese aba ashaka mu bisuko amenye uko ahitamo. Igihe cyo kuyasuka Hagati y’inyabutatu isanzwe nizo zidafite ipfundo, izisanzwe zirihuta kuzisuka. Kuberako inyabutatu zisanzwe umusutsi afata meshe ari bukoreshe ku gisuko ubundi agasuka gusa. Ku rundi ruhande ibi bidafite ipfundo bitangira ari umusatsi wawe gusa akagenda…
Guhambura ibisuko neza ntuce imisatsi18/02/2021
Muraho neza, amakuru y’iminsi? Kimwe mu bintu twabonye bifasha kugira imisatsi miremire ni ugusuka. Iyo wasutse imisatsi yawe ntango uba uyisokoza bityo bikayirinda gucika mu gihe ibisuko bikirimo. Ikibazo kijya kivuka mu guhambura ibisuko, ugasanga ya misatsi itari yaracitse nibwo icikiye rimwe yose. Uhambuye neza ku buryo imisatsi utayica, nibyo byafasha imisatsi yawe gukomeza kuba miremire. Reka rero turebere hamwe ibintu bitandukanye byagufasha guhambura neza nyuma yo kumarana ibisuko igihe kirekire. Gusigaho amavuta Ikintu cya mbere gifasha kugabanya gucika nugusiga…
Muraho muraho, amakuru y’iminsi? Uyu munsi reka tubatse,tubafitiye uburyo 10 bwo gufunga amarasita busobanutse busirimutse rwose! Hashize iminsi tubasangije uburyo 15 bwo gufunga ibisuko, reka noneho tunabongeze izindi mubahe neza. 1) Gufunga amarasita ugasiga uturasita imbere 2) Chignon wajyana mu bukwe 3) Gufunga amarasta yo mu misaya agahura 4) Chignon yo hejuru iziritseho amarasta hasi 5) Kurekura uturasta twimbere nta chignon 6) Fishtail braid ponytail Ushaka kumenya uko wasuka icyo gituta bita fishtail wakanda hano. 7) Gutegamo agatambaro neza 8)…


text:
ABANA BO MU KIGO “LA MISERCORDE”
bafite ubumuga ariko bugiye buri ku rugero rutandukanye. (Niyo mpamvu ku mafoto mushobora kwibwira ko bamwe ari bazima nta kibazo ariko siko biri). Umuyobozi wa kiriya kigo yashimiye Itorero cyane avuga ko mu byukuri abona Abangilikani ari Itorero risobanutse, ashimira Nyakubahwa Umwepiskopi
Abayobozi ba Mothers Union bashyikirije abo bana inkunga y’imyenda bari bagiye babashyiriye; bakaba bashishikariza n’abandi bantu bose babishobora gukora uko bashoboye bariya bana bakabona ibya ngombwa bakenera mu buzima bwa buri munsi kuko bigaragara ko ubuyobozi bw’ikigo“La Misercorde” butashobora kubarera bwonyine.


text:
Uko yatewe inda atateganije mu gihe cya Covid 19
Muri iki gihe mu Rwanda ndetse n’abatuye isi muri rusange bari guhangana n’icyorezo cya Corona Virus cyibasiye isi, mu Rwanda hafashwe ingamba; harimo Gahunda ya guma mu rugo n’izindi zirimo ifungwa ry’amashuri.
Imwe mu ngaruka iri mu ifungwa ry’amashuri ni umubare munini w’abana b’abakobwa batewe inda zitateganijwe.
Twaganiriye na Nishimwe, umukobwa w’imyaka 20 wigaga mu mwaka wa gatanu w’amashuri yisumbuye ubu aratwite kandi avuga ko nta muntu wo mu muryango arabibwira kuko afite ubwoba bw’ibihano yahabwa biramutse bimenyekanye.
Yatangiye atubwira uko byamugendekeye, ati “ubundi iwacu ni mu Majyepfo, ariko naje kuba i Kigali hano muri Kicukiro, ubwo natangiraga amashuri yisumbuye mbisabwe n’ababyeyi kuko hari mwene wacu wari ukeneye uwo babana, nuko ndaza ndahaba, nakomeje amasomo yanjye nta kibazo, nari mfite undi marume wandihiraga minerval akampa n’ibindi nkeneye mu buzima bwa buri munsi. Aho Corona iziye rero tugahagarika kwiga nta kintu yongeye kumpa cyerekeranye n’ifaranga, kuko nawe akazi ke ko guseriva muri hotel kari kahagaze. Byabaye aho turasonza abakodesha inzu z’uwo mukecuru nabo ntibishyuraga, mbega biragenda biba bibi cyane.
Umunsi umwe nagiye kureba marume ngo mbimubwire nsanga adahari, maze umusore babanaga ambwira ko naba nihanganye gato nkamutegereza aho agiye, nagumye aho uwo musore atangira kumbwira utugambo twiza ko ankunda. Ati: njya nkubona waje kumureba nkabura aho nguhera ahari, ariko uhu noneho ndisanzuye. Ntibyatinze yazanye za pizza, jus n’ibindi dutangira kurya, maze ambwira ko bidasubirwaho nta wundi mukobwa bagomba kuba incuti utari jye. Bugorobye naratashye ntabonye marume, umuhungu twiriranywe ampa numero ngo nzamuhamagare ningira ikibazo sinkabibwire marume wenyine gusa.
Ni aho ubucuti bwacu bwatangirirye akajya ampa amafranga maze nanjye ngahorayo biza kugera aho ansaba ko twaryamana maze sinazuyaza ndamwemerera kuko nabonaga nta gisigaye ku bucuti twari dufitanye; yampaga ibyo nifuza byose, maze tukaryamana buri uko abinsabye.
Natwaye iyi nda maze mbimubwiye ararakara cyane ntiyongera no kunyitaba, ubu yarimutse sinzi aho aba, numva nibafungura imihanda nzitahira ngasubira iwacu kuko hano sinisanzuye, simbona ibyo nshaka, kandi sinshaka no kuzasebera mu mugi. Nishimwe twamubajije niba muri bagenzi be biganaga ntawe yaba azi ufite ikibazo nk’icye yatubwiye ko ntawe urabimubwira, ati: ariko njya numva Hano muri Cartier ngo hari abana benshi batwite gusa sinjya mbyitaho ngo menye abo aribo. Akomeza avuga ko byose byatewe n’uko atari akijya ku ishuli ngo ahabwe ibyo akeneye kandi guhora yicaye mu rugo nabyo bigatuma umushaka ahita amubona.
Uretse kandi ikibazo cya Nishimwe, hari ababyeyi twaganiriye badutangariza ko mu gihe cya guma mu rugo hari abana bamwe na bamwe batabaga mu ngo z’iwabo ababyeyi barayobewe aho bari hagakekwa ko babaga baragiye kubana n’abo bashaka.
Icyegeranyo cyakozwe na Migeprof kigaragaza ko mu 2019 guhera Mutarama kugera muri Kanama abangavu batewe inda bari 15,596.
Yateguwe na Violette M.


text:
Ubushakashatsi bwagaragaje ko inzuki nyinshi zipfa zicwa n’imiti ikoreshwa mu buhinzi, izi mfu zikagira uruhare mu igabanuka ry’umusaruro w’ubuki igihugu cyakabaye kibona, gusa Minisiteri y’ubuhinzi n’ubworozi ndetse n’Ikigo cy’igihugu gishinzwe guteza imbere ubuhinzi, RAB, bo ntibemeranywa na bwo kuko ngo hari ubwo inzuki zipfa bikitirirwa imiti kandi hari n’ubwo abari ari inzara cyangwa izindi mpamvu.
Ibi byagarutsweho tariki 16 Ugushyingo 2018 mu gisa n’impaka ndende hagati y’abayobozi bashinzwe ubuhinzi n’aborozi b’inzuki bazwi nk’abavumvu mu biganiro byari bigamije kurebera hamwe iterambere ry’umwuga w’ubuvumvu n’icyakorwa ngo umusaruro butanga urusheho kuba mwishi kandi mwiza.
Nizeyimana Edouard ni umworozi w’inzuki mu nkengero za Pariki y’Akagera ubimazemo imyaka isaga 20, agira ati “Ikibazo cy’imiti iterwa mu myaka ikica inzuki kibaho, urugero nkatwe twegeranye n’umushinga uhinga ibigori ariko kuko twegeranye inzuki zacu zirapfa cyane”.
Nizeyimana avuga ko mu mwaka ushize inzuki zabo zapfuye kubera iyo miti bigabanya umusaruro bari kubona hafi ho 80%.
Mukantwari Mediatrice utunganya ubuki kandi agakorana n’abavumvu bo ku nkengero za Pariki ya Nyungwe, avuga ko ikibazo cy’ikoreshwa ry’imiti gihari kandi gikomeye, agira ati “Natwe dukorera ku nkengero za Pariki y’igihugu ya Nyungwe mu turere dutanu. Ikibazo cy’inzuki zipfa tugisanga cyane ahegereye aho RAB ituburira Imbuto, twe tubona ari ikibazo gikomeye”.
Ubushakashatsi bwakozwe na FIOM bwagaragaje ko imiti ikoreshwa mu buhinzi yica inzuki ku kigero cya 78%, ni ubushakashatsi butavuzweho rumwe na Minisiteri y’ubuhinzi n’ubworozi ndetse n’Ikigo gishinzwe ubuhinzi RAB kuko bifuje ko hakwiye gukorwa ubundi bubwuzuza.
Willy wari intumwa ya RAB muri ibi biganiro yavuze ko atemeranywa neza n’ubu bushakashatsi kuko butagaragaza ishusho y’igihugu, yagize ati “Mu gihe cyo kubaza numvaga bari kureba n’ibigo bitandukanye kugirango babone amakuru afatika bashobora gutangaza, iyo ukoze ubushakashatsi ukabaza abantu, rimwe na rimwe amakuru nk’ayo ntuyagenderaho ngo uyatangaze. Ibintu byica inzuki ni ibintu bitandukanye, zirapfa iyo ikirere gihindutse, zishobora gupfa kubera indwara, zishobora gusonza zigapfa, zishobora gupfa kubera Imiti nabyo ntago tubihakana, ariko ni ibintu bisaba ubushakashatsi bwimbitse”.
Avuga ko yigeze guhamagarwa i Nyamagabe bamubwira ko inzuki zapfuye kubera imiti yagerayo agasanga zishwe n’inzara.
Umuyobozi w’ishami rifite ubworozi bw’inzuki mu nshingano muri Minisiteri y’ubuhinzi n’ubworozi, Nyirishema Felix agaragaza ko ubu bushakashatsi budahagije, agira ati “Imiti turayikeneye, ariko n’ubuki turabukeneye, ubushakashatsi bwagaragaje ko iyi miti yica inzuki, ariko hari n’ubundi natwe dukora, tunabasaba ko bazana ubwabo tukabuganiraho ku rwego rwa Minisiteri mu rwego rwa politiki, ariko twumve ko Imiti yo mu buhinzi idakabije kwica inzuki mu Rwanda”.
Akomeza agira ati “Ubu bushakashatsi bwakorewe ahantu hato no mu gihe gito, tukaba dusaba ko hakorwa ubundi kandi ntibibe kubaza aborozi b’inzuki gusa ahubwo hakaba habazwa n’abandi bashakashatsi ndetse hakanakorwa ipimwa muri laboratwari kugirango koko ibyatangajwe na buriya bushakashatsi buto bibashe kwemezwa”.
Yavuze kandi ko hari Imiti iri gukorwa mu bireti byitezwe ko itazaba igira ingaruka ku nzuki.
Kuva mu mwaka wa 2016, umusaruro w’ubuki wagiye ugabanuka uva ku biro 27778 ugera ku biro 22332 mu mwaka wa 2017 naho imibare y’uyu mwaka ikagaragaza ko hamaze kuboneka ibiro 17636 by’ubuki


text:
Umunyabugeni wahize abandi muri EXPO2013 ni HIRWA DIANE
Ubwo EXPO 2013 yasozwaga kuri uyu wa 07 Kanama 2013 hahembwe abitwaye neza mu kumurika ibikorwa byabo. Hirwa Diane ubana n’ubumuga bwo kutumva ntanavuge niwe wahembewe kurusha abandi banyabugeni bamuritse ibyo bakora muri EXPO.
Hirwa Diane yashimiwe ubuhanga n’ubushishozi akorana umwuga we, yashimiwe kandi kwerekana ko ababana n’ubumuga ubwo aribwo bwose bashoboye kandi bakwiteza imbere mubyo bakora.
Hirwa yatunguye benshi kubera ibihangano bye binogeye ijisho, abari mu muhango wo gusoza EXPO 2013 bakaba bamuhaye amashyi menshi cyane ubwo yatangazwaga ko ariwe wahize abandi banyabugeni.
Murumuna we Buranga Cynthia umufasha kumvikana n’abamushaka yatubwiye ko bishimiye cyane kuba aba mbere. Ati “ turishimye kuko ibi bigaragaza uko u Rwanda ruha agaciro abikorera ndetse n’ibyabateza imbere ubwabo.”
Cynthia avuga ko byabatunguye cyane guhabwa iki gihembo mu gihe ari ubwa mbere mukuru we yari yitabiriye imurukagurisha nyuma yo kurangiza amasomo ye y’iby’ubugeni.
Cynthia yavuze ko mukuru we iki gihembo cyamushimishije cyane ndetse akavuga ko bitumye agira imbaraga nyinshi mu kazi ke.
Igihembo Hirwa Diane yahawe gifite agaciro k’amafaranga ibihumbi magana atatu (300 000Frw) ndetse na certificat igiherekeza.
Martin NIYONKURU
UM– USEKE.RW


text:
Bamwe mu baturage bahoze bakora imirimo yangizaga Pariki y’Igihugu ya Gishwati-Mukura bakaza kubireka, bakaba aribo bari kuyibungabunga kuri ubu barishimira iterambere ibagejejeho babikesha ku kuba ubu ryarabaye pariki isurwa na bamukerarugendo.
Bamwe muri ba rushimusi bahoze bangiza iyi Pariki, bavuga ko batari bazi ingaruka z’ibyo bakoraga, bakarengera inyungu zabo bwite ariko bangiza inyungu rusange.
Kabasha Etienne wo mu Murenge wa Mushongi mu Karere ka Rutsiro, ni umwe mu bahoze bakorera ubuhinzi n’ubuhigi muri iyi Pariki ariko ubu akaba ari umukozi ushinwe kuyirinda.
Yagize ati "Mbere nahingagamo ibirayi, tugatema ibiti tugatwikamo amakara ibindi tukabicana. Iyi Pariki twahoze tuyihigiramo amafumberi n’inkima bikaribwa, izindi nyamaswa tukazica tugira ngo zitatwonera. Ishyamba ryari ryarashize hasigaye agace gato cyane, imvura yaragwaga isuri n’inkangu bikariduka bikica abantu, ariko ubu ni jyewe ndirinda, ngomba kumenya uwinjiyemo nicyo agiye gukoramo, mbese mfitemo akazi ubu nta kibazo kandi n’abandi barituriye bose baragenda basobanukirwa ibyiza byaryo".
Nizeyumukiza, nawe yagize ati "iri shyamba ridufitiye akamaro kanini kuko ibyiza bivamo natwe bitugeraho kuko nk’ubu ingo zituriye aha zose bazihaye amazi meza mu rwego rwo kubarinda kujyamo gushaka amazi, kuko mbere niho twajyaga kuvoma amazi ashoka abamo. Ikindi batwubakiye ishuri, abana biga hafi, mbese ni byinshi twagezeho ku bw’iyi parike kandi twiyemeje kuribungabunga".
Umukozi mu Rwego rw’Igihugu rw’Iterambere, RDB, Ushinzwe Kurengera Urusobe rw’Ibidukikije biboneka muri iyi Pariki, Thiery Aimable Nzeyineza, yavuze ko n’ubwo hari byinshi byakozwe, hari abaturage bagifite imyumvire yo kwangiza iyi Pariki.
Yagize ati "Turacyafite imbogamizi z’abaturage binjira muri Pariki kuko baracyafitemo imirima bahingamo, abandi hari aho inyamaswa zibonera kubera ko bahinga hafi yazo. Tuzakomeza gufatanya na bo tubashishikarize guhinga ibihingwa bitonwa n’izi nyamaswa kuko tugomba kwiga kubana nazo.”
Umuyobozi w’Ishimi ry’Ubumenyi, Ikoranabuhanga no Guhanga Udushya muri UNESCO, Mvunabandi Dominique, avuga ko guteza imbere abaturage baturiye ibyanya bikomye no gukora ubushakashatsi ari byo bizatuma kurengera ibidukikije bishoboka.
Yagize ati "Icyo dushyize imbere ni uguteza imbere abaturage baturiye ibyanya bikomye n’aho ibyo byanya biri, tuzakomeza gukora ubushakashatsi ariko tunigisha abaturage kubana neza n’ibidukikije biba muri ibyo byanya, kugira ngo bibagirire akamaro.”
Mu 2002, nibwo urugendo ruganisha ku kurengera urusobe rw’ibinyabuzima bibarizwa muri iri shyamba rwatangiye, maze mu 2015 ihinduka Pariki y’igihugu ihujwe n’ishyamba rya Mukura biba Pariki ya Gishwati-Mukura. Mu 2020, iyi Pariki yinjijwe mu mirage y’Ishami ry’Umuryango w’Abibumbye ryita ku Burezi, Umuco no kurengera Ibidukikije, UNESCO.
Pariki y’Igihugu ya Gishwati-Mukura yari igizwe n’Ishyamba rya Gishwati mu 1970, aho ryari rifite ubuso bwa hegitari 27 000, ariko byageze mu 2000 risigaranye hegitari 600 gusa bingana na 2% by’uko ryanganaga mu myaka 30 ishize.


text:
Gutandukana n'uwo mwakundanaga birababaza cyane kuko bishengura umutima ndetse bikaba byagira ingaruka mu mitekerereze y’umuntu ndetse no ku buzima bwe busanzwe. Ese waba wibaza icyo wakora nyuma yo gutandukana n’umukunzi wawe?
Abahanga bagaragaza ko umutima ushengutse ubabaza kurusha ibindi bikomere n’ubundi buribwe bishobora kuba bibaho ku isi. Hari abo bibuza kurya, abo bitera kunanuka ndetse n’ababura ibitotsi. Umunyamakuru wa INYARWANDA yateguye iyi nkuru kugira ngo afashe bamwe mu bafite imitima ibabaye kubera urukundo bahindure ubuzima bwabo.
Ku baba baragize amahirwe yo kutababazwa ubu bari kwibaza ngo “Ese nazabigenza nte mu gihe ntandukanye n’umukobwa/umuhungu dukundana?” Ibyo nyine bitume ukomeza gusoma iyi nkuru. Mu bushakashatsi bwakozwe na PNAS (Proceeding of the National Academy of Sciences) bwashyizwe hanze mu mwaka wa 2011 bwagaragaje ko gutandukana n’umukunzi bituma habaho gukora cyane kw’igice cy’ubwonko gifite aho gihuriye n’ibyiyumvo by’umubabaro.
Ibi bitera kwibaza icyakorwa mu gihe habayeho uko gutandukana umuntu akarinda umubiri we, amarangamutima ye n’ibyiyumvo. Tugiye kurebera hamwe ibintu 3 umukobwa/umusore yakora mu gihe yatandukanye n’uwo bakundanaga:
1.Komera wumve ko uri bumere neza
Ni ukuri kose gutandukana n’umukunzi birababaza cyane, ariko kandi; Komera wumve ko uza kumera neza vuba cyangwa bitinze ariko uko biri kose ntuzaheranwa n'agahinda. Hari ubwo uba wumva igikomere cyo gutandukana n’uwo mwakundanaga kiremereye cyane bigatuma ubona ibintu byose byijimye ariko wikwitakariza icyizere burundu.
Birashoboka ko waba warabibonye mu mazo ya mbere ko gutandukana biri hafi cyangwa bikagutungura, igihari ni uko nk’uwakiriye ibimubayeho, uko ubisubiza ari ko kuguha amahitamo, icyubahiro cyawe ukomeze kugisigasira musore/mukobwa. Yego urababaye rwose, ariko uri umunyembaraga, wabibika muri wowe si ngombwa ko buri gihe uwo mutandukanye abona agahinda aguteye kuko wenda ni yo yari intego ye. Komeza kureba imbere kandi wiyumvishe ko ukomeye gusumbya agahinda utewe.
2.Rekera aho gukomeza kwishinja
Guhora wishinja nta kintu na kimwe kizima bizakugezaho. Bizatuma uhora uri hasi cyane ndetse ugaragara nk’injiji mu maso y’uriya mwatandukanye. Wemerewe kumwereka ko utemeranya n’ibitekerezo bye niba koko utabyemera, ndetse wanabimubwira ko icyemezo cye kikubabaje rwose. Ariko hejuru ya byose, nk’uko bigaragara haruguru, uzibuke gusigasira icyubahiro cyawe uko bishoboka.
Ntuzakomeze kwishinja kuko bizereka uwo mutandukanye ko wari umukeneye cyane ndetse nk’uko hari ababikoresha mu gutera imitoma ko utabaho utamufite, wapfa. Yego birumvikana ko ari ko wiyumva ariko nukomeza gutyo azanezezwa n’intsinzi kuko azaba akomeje kugararagaza ko yakunesheje uko yabyifuzaga wenda. Ntuzabe imbohe y’urukundo, niba ubishoboye kurira, bikore ntabwo nje kukubuza, ariko ntumwingingire kukugarukira na cyane ko isi itaba irangiye. Isi ni nini cyane na nyuma ye wazabona andi mahirwe menshi, uzishima kandi cyane.
3.Ntibiguhindure uko utari
Gutandukana n’uwo ukunda byatera umuntu kubabara cyane bikanamutera gukora ibikorwa bibi kuri we bwite cyangwa ku bandi mu gihe bimunaniye kubyakira. Niba umukobwa mwakundanaga cyangwa umuhungu mwakundanaga agukatiye, komeza kuba uwo wari we, ube intwari nubwo bibabaje kandi bitoroshye na gato ndetse wumva wanaririra mu maso ye.
Nukomera ugakomeza kuba uwo wari we, bizereka uwo mwakundanaga ko ukuze bihagije ubasha guhangana n’ibikomeye kandi bizakurinda gukora ibindi bibi byo kurushaho kwibabaza ndetse no kuba wavuga nabi. Ibi bizereka uwari umukunzi wawe ko wubashye rwose icyemezo cye kandi ibi bizagufasha kwirinda gukora cyangwa kuvuga ikintu wazicuza nyuma.
Ese uzi uruhande rwiza rwo gutandukana nk’uku? Ni uko bizagusigira isomo rikomeye. Ikindi gihe wazaba witeguye gutanga urukundo rwawe ahandi, uzaba ufite amahirwe menshi yo kwishima no kugera kuri byinshi byiza mu rukundo kuko uzaba warabashije kwiga uko wahangana n’ikibazo mu nzira nziza zikwiriye.
Niba hari icyo izi nama zigufashije, ntubihishe bitugaragarize. Niba hari icyo wifuza ko twakugiraho inama, ntiwifate ni karibu. Dufatanyirize hamwe kubaka urukundo ruzima rubereye, abahungu n’abakobwa, abagabo n’abagore, ingaragu n’abashakanye.


text:
Lebanon iri mu ngorane zikomeye zo kutabasha gutunga abenegihugu bacyo,ibi bikaba bigaragazwa n’ibura ry’ibura ry’umuriro bamaranye iminsi,aho abafite ari abakoresha ibikoresho bitanga ingufu z’amashanyarazi nka generator na paneau soleil mu ndimi z’amahanga.
Umuyobozi imiyoborere myiza y’abaturage muri Beirut Sibylle Rizk,ubwo yabazwaga icyo abona gitera iri bura ry’amashanyarazi;yavuze ko abona biterwa nuko Lebanon ari igihugu gifite leta imaze kunanirwa gutunga abenegihugu bacyo,kubera imyanzuro idahwitse y’abayobozi.
Yagize ati”Hari byinshi mbona bitera ibi byose,gusa byose nabihuriza hamwe mu gisobanuro cy’uko iki gihugu kimaze kunanirwa gutunga no kwita ku bibazo by’ibanze .Ikibazo cy’umuriro ni ingaruka z’amwe mu makossa akorwa n’abayobozi,yo gufata ibikoresha byagenewe abaturage bakabyisaranganya bo ubwabo batitaye ku ngaruka bishobora kugira ku gihugu cyose muri rusange.”
Kubera ikibazo cy’ubukungu iki gihugu gifite,biravugwa ko hagiye gushira imyaka igera kuri 20 nta banyamahanga baza gushorayo imari;ibi bikaba bigira ingaruka nyinshi zirimo kubura umuriro,amazi ndetse na lisansi’ mu ngeri zigiye zitandukanye,bikagera no ku mibereho y’abaturage.


text:
Urwego rw’Ubugenzacyaha, RIB, rwatangaje ko ibirego byo gusambanya abana kuva mu 2018 kugeza mu 2021 ari 12.840, aho rwagaragaje ko imibare yiyongereye ku rugero rwa 55% ndetse Intara y’Iburasirazuba ikaba ku isonga mu kugira ibi byaha byinshi.
Ibi byagaragajwe ubwo hizihizwaga umunsi mpuzamahanga w’umwana w’umukobwa uba buri 11 Ukwakira, aho byahuriranye no gusoza ubukangurambaga bwari bumaze umwaka bugamije guhangana n’icyaha cyo gusambanya abana.
Nubwo ibi birego ari byo byagaragajwe, ubushakashatsi bw’imyaka itatu bwakozwe na RIB bwagaragaje ko abana basambanijwe ari 13.646 biganjemo abakobwa, kuko abahungu barimo ari 392 bangana na 2,9% aho 237 muri bo basambanyijwe n’abahungu bagenzi babo.
Minisitiri w’Uburinganire n’Iterambere ry’umuryango, Prof. Bayisenge Jeannette, yavuze ko ubu bushakashatsi buri mu by’ingenzi byakozwe mu mwaka w’ubukangurambaga bwo guhangana n’icyaha cyo gusambanya abana, aho yavuze ko iyi mibare izifashishwa mu kumenya ahazongerwa ingufu.
Yagize ati “Nubwo dusoje ubukangurangamba ariko ntitugiye kwicara urugamba ruracyariho, aho twabonye icyuho ni mu bijyanye no gutanga amakuru, kugira ngo abakoze icyo cyaha bahanwe kandi dutekereza ko guhanwa bica intege n’undi wese utekereza ngo nanjye nabikora.”
Kuri uyu munsi kandi Ubushinjacyaha Bukuru bwagaragaje igitabo gikubiyemo urutonde rw’abantu 322 bakoze byaha byo gusambanya abana bakabihamwa n’inkiko, cyiswe ‘Sex Offender Registry’, aho urwo rutonde ruriho umwirondoro w’uwakoze icyo cyaha, ifoto ye, igihe yagikoreye, imyaka n’igitsina cy’uwo yakoreye icyaha ndetse n’igihano yahawe ndetse rukazagenda rwongerwa.
Umushinjacyaha Mukuru Wungirije, Habyarimana Angelique atangiza ku mugaragaro iki gitabo yagize ati “Ni imwe mu ngamba [gusohora iki gitabo] zishobora gufasha mu buryo bwo guhagarika cyangwa kurwanya ihohoterwa rikorerwa abana.”
Urubyiruko ni rwo rwiganje mu gusambanya abana
RIB yagaragaje ko abana benshi basambanywa ari abafite hagati y’imyaka 14 na 17, kuko mu myaka itatu abasambanyiwe ari 5.947 bagakurikirwa n’abari munsi y’imyaka icyenda bangana na 4.378.
Ubu bushakashatsi kandi bwerekanye ko abantu benshi basambanya aba bana ari urubyiruko ruri hagati y’imyaka 18 na 24, kandi benshi muri aba bakaba abagabo bakiri ingaragu, aho byagaragajwe ko babashukisha ibintu bitandukanye birimo impano, akazi cyangwa kubabwira ko bazashyingiranwa.
Abagera kuri 54,7% by’abasambanyije abana bavuze ko bisanze babasambanyije aho abandi bagiye bavuga ko babitewe n’ubusinzi, ubucucike mu mazu, imyumvire mibi n’ibindi.
Byagaragajwe kandi ko 60,8% by’abana basambanyijwe n’abaturanyi babo, 19,2% bagasambanywa n’inshuti zabo (Boyfriend/Girlfriend) mu gihe hari abandi basambanyijwe n’abagize umuryango, inshuti zawo, abarimu, abanyeshuri bigana, abakozi cyangwa abandi bagenda mu ngo ndetse na baramu babo.
Za Minisiteri zasabwe gutanga umusanzu mu rugamba rwo kurwanya iki cyaha
Umunyamabanga Mukuru Wungirije wa RIB, Karihangabo Isabelle, yavuze ko iyi mibare iteye inkeke ndetse hakenewe ubufatanye bw’inzego zitandukanye kugira ngo iki kibazo kivugutirwe umuti.
Yagize ati “Twumva nka Minisiteri y’Ubutabera ikwiye gushyiraho politiki cyangwa se ingamba zo gukumira ibyaha muri rusange ariko by’umwihariko ku cyaha cyo gusambanya abana izi ngamba zikaba zashingira ku mpamvu muzi zituma habaho iki cyaha kugira ngo kirandurirwe mu mizi.”
“Nka Minisiteri y’Uburezi dusanga yareba uburyo mu masomo ahabwa abana hakongerwamo inyigisho zigamije kubaha ubumenyi bwa ngombwa mu buzima bw’imyororokere, abana bakigishwa uko iki cyaha gikorwa n’uko bakirinda.”
RIB kandi yasabye Minisiteri y’Ubutegetsi bw’Igihugu ko yakora ibishoboka ku buryo mu mihigo y’inzego z’ibanze habamo umuhigo wo gukumira no kurwanya icyaha cy’ihohoterwa rishingiye ku gitsina, cyo kimwe no gushyiraho ubukangurambaga busobanura byimbitse ibijyanye na cyo.
MIGEPROF yasabwe gushyira ingufu mu kwegera imiryango binyuze mu miyoboro isanzweho nk’umugoroba w’imiryango bakigisha imiryango uko barinda abana guhohoterwa, na ho Minisiteri y’Urubyiruko yo isabwa kurukangurira kwimakaza indangagaciro z’umuco nyarwanda zizarufasha kwirinda kwishora muri ibi byaha.
Minisiteri y’Ubuzima yo yasabwe ko yakora ubushakashatsi ikareba ubuzima bwo mu mutwe bw’abasambanya abana niba nta ndwara runaka baba bafite nk’iyitwa ‘Pedofile’ ituma umuntu mukuru yifuza kuryamana n’umwana.
Inzego z’ubutabera na zo zasabwe gukurikirana no kugenza abakoze ibi byaha mu rwego rwo gushyira hamwe mu kukirandura burundu kuko byagaragaye ko kizamuka buri mwaka.


text:
Muri nimero iheruka ya 31 twaganiriye na Rosette atubwira byinshi atari asobanukiwe ku buzima bw’imyororokere igihe yari akiri umwangavu. Ubu noneho Ni Nyampinga tukuzaniye Umugenzuzi mukuru w’urwego rw'igihugu rushinzwe iyubahirizwa ry'ihame ry'uburinganire n'ubwuzuzanye bw'abagabo n'abagore mu iterambere ry'igihugu Rose Rwabuhihi aho agiye kutuganiriza ku bibazo by’amatsiko kera bibazaga, ku kamaro ko kumenya amakuru yizewe ndetse n’icyakorwa ngo ba Ni Nyampinga babone amakuru nyayo yizewe ku buzima bw’imyororokere.
NN: Mukiri bato mwajyaga mugira ibibazo by’amatsiko ku buzima bw’imyirorokere?
Rose: Aseka. Amatsiko nk’ayo ngayo tuzarinda tuva ku isi akiriho. Twajyaga twibaza ahantu umwana ava! Bakatubwira ko ava mu ishu cyangwa mu mukondo. Twajyaga tunibaza icyo abantu bakora iyo bashakanye.
NN: N’ubu ayo matsiko aracyariho mu rubyiruko. Mwebwe ni hehe mwakuraga amakuru ku buzima bw’imyororokere kera mukiri abangavu?
Rose: Ku gihe cyacu nta muntu mukuru watinyukaga kuganiriza abana ubuzima bw’imyororokere, twakuraga amakuru mu bitabo. Gusa ibintu wasomaga hari igihe byagusigiraga ibibazo, ukabibaza mugenzi wawe akakubwira ibyo azi kenshi bitari byo. Amakuru y’ukuri wayamenyaga ugeze muri icyo gihe. Urugero: wamenyaga icyo imihango ari cyo uyibonye, ukamenya ibijyanye n’imibonano mpuzabitsina washatse ndetse ukanamenya aho umwana ava wabyaye.
NN: Hari imbogamizi mwahuraga na zo kubera ko nta makuru ahagije mwabaga mufite? Rose: Twabagaho tudatekanye kuko ntitwabaga tuzi ibizatubaho. Urugero tuvuge ku mihango, akenshi iyo yazaga watangiraga kwibaza niba ari yo cyangwa ari ibindi. Ukibaza niba hari igihe izahagarara ikindi ukibaza impamvu hari ibyo bagenzi bawe bafite wowe udafite.
NN: Nubwo kuri ubu atari benshi bibaho, ariko hari bamwe mu bakobwa bakijya mu mihango nta makuru bayifiteho. Ubona ari iki kibuza abakobwa kumenya amakuru y’ukuri ku buzima bw’imyororokere?
Rose: Ikintu kizitira abakobwa kuba babona amakuru nyayo ndetse ku bantu bizewe ni amateka yacu. Amakuru ajyanye n’ubuzima bw’imyororokere agirwa ibanga cyane nk’aho ari ikizira kuyavuga. Birakwiye ko nk’ababyeyi dushakisha amakuru ndetse tukanayatanga.
NN: Umukobwa afite uburenganzira bwo kubaza amakuru yerekeranye n’imibonano mpuzabitsina?
Rose: Yego rwose arabufite busesuye. Yagakwiye kumenya ko gukora imibonano mpuzabitsina hari ibibazo wakuramo igihe ikozwe utikingiye, nko gutwara inda utateguye, indwara zandurira mu mibonano mpuzabitsina ndetse hari n’igihe amarangamutima ye yahangirikira uhuye n’umuntu witwara nabi mu mibonano mpuzabitsina.
NN: Ese abahungu baba bafite amakuru nyayo ku mibonano mpuzabitsina kurusha abakobwa?
Rose: Abahungu n’abakobwa bose bafite inzitizi zo kudahabwa amakuru ku byerekeye ubuzima bw’imyororokere n’imibonano mpuzabitsina. Amakuru umuhungu aba afite ayashakisha muri bagenzi be cyangwa muri filimi. Gusa kuri bo ingaruka zibabaho ni nkeya ariko zibaho..
NN: Duhereye kuri ibyo, bikunze kugaragara ko abahungu bitwara nk’abarusha abakobwa amakuru, bityo bagakoresha amakuru atari yo bagamije kubashuka no kubashora mu mibonano mpuzabitsina. Ni ngombwa ko abakobwa batinyuka bakabaza amakuru nyayo yabarinda kugwa muri ibyo bishuko. Hakorwa iki kugira ngo abakobwa babone amakuru ku buzima bw’ imyororokere ndetse no ku mibonano mpuzabitsina?
Rose: Bakwiye gutinyuka bakabaza. Ku ishuri hari icyumba cy’abakobwa, wowe murezi ugiye guha umukobwa ibikoresho by’isuku muhe n’ubumenyi ku buzima bw’imyororokere. Nawe mukobwa shaka amakuru ahantu hizewe. Babyeyi nimureke tuganirize abana, ntabwo ari ukubatera amatsiko kuko baba bayasanganywe. Mubahe urubuga babaganirize bisanzuye.


text:
Urukundo rwacu niruve mu magambo rujye mu bikorwa
- “Twana twanjye, ntitugakundane mu magambo no ku rurimi, ahubwo mu bikorwa no mu kuri” (1 Yh 3, 18). Aya magambo ya Yohani Intumwa, aragaragaza ikintu cya ngombwa buri mukristu adakwiye kwirengagiza. Ubu buremere iyi « ntumwa Yezu yakundaga cyane» itangazanya kugeza muri ibi bihe byacu iri tegeko ry’urukundo, burushaho kandi gushimangirwa n’ivuguruzanya riri hagati y’amagambo masa dukunze kuvuga n’ibikorwa bigaragaza urukundo rwacu. Urukundo ntirugira urwitwazo: Umuntu wese wumva ashaka gukunda nka Yezu, agomba kumwigana; cyane cyane iyo ahamagarirwa gukunda abakene. Uburyo Umwana w’Imana akundamo kandi burazwi, ndetse na Yohani arabusobanura neza. Bushingiye ku nkingi ebyiri : Imana yadukunze mbere (1 Yh 4,10.19), kandi idukunda yitanga itizigamye, kugeza aho guhara amagara (1 Yh 3,16).
Urukundo nk’urwo ntirwabura ingurane. Nubwo twaruhawe tutabanje kubazwa ko turukeneye kandi nta kiguzi dusabwe, ikibatsi cyarwo kigurumana mu mitima yacu ku buryo uwarumenye wese na we agomba gukunda. Cyakora tugira aho tugarukira kuko turi abanyabyaha. Ni yo mpamvu, ibyo bidushobokera iyo twakiriye mu mitima yacu ingabire y’Imana n’urukundo rwayo rwuje impuhwe, uko tubishoboye kose, kugira ngo bitugurumanishemo ubushake n’ibyiyumvo byo gukunda Imana ubwayo ndetse na bagenzi bacu. Iyo bigenze bityo, impuhwe zitunguka-tubivuge dutyo- mu mutima w’Ubutatu, zituma tugira imbaraga zidutera kumva akababaro k’abavandimwe bacu no kubagirira impuhwe, tukabafasha mu byo bakeneye. 2 Byashyizwe mu Kinyarwanda n’ibiro by’Inama y’Abepisikopi Gatorika mu Rwanda bishinzwe ihinduranyandiko
2“Umukene yaratabaje, Uhoraho aramwumva” (Zab 34,6). Kiliziya ntiyahwemye kumva no guha agaciro uku gutabaza. Dufite ubuhamya buhagije mu mapaji ya mbere y’igitabo cy’Ibyakozwe n’Intumwa, aho Petero asaba ko bahitamo abagabo barindwi, “buzuye Roho Mutagatifu n’ubuhanga” (6,3) kugira ngo bashingwe umurimo wo kwita ku bakene. Nta gushidikanya rero ko gufasha abakennye cyane ari umwe mu migenzo ya mbere yaranze umuryango w’abakristu ku isi. Ibyo babikesheje kuba bari barumvise neza ko ubuzima bw’abigishwa ba Yezu bwagombaga kugaragarira mu buvandimwe no mu bufatanye, ku buryo bujyanye n’inyigisho z’Umwigisha Mukuru, wari waravuze ko abakene bahirwa kandi ko umurage wabo ari ingoma y’ijuru (Mt 5, 3).
“Bagurishaga amasambu yabo n’ibintu byabo, bose bakagabana ikiguzi cyabyo bakurikije ibyo buri muntu akeneye”(Intu 2,45). Muri aya magambo, turabona neza ibyari bishishikaje abakristu ba mbere. Luka, umwanditsi w’Ivanjili, wavuze cyane ku mpuhwe z’Imana kurusha abandi bose, ntabwo akabya iyo ashushanya igikorwa cyo gusangira cyarangaga imiryango ya mbere y’abakristu. Ahubwo, mu kucyamamaza, arashaka kukibwira abemera bo mu bihe byose, ndetse natwe turimo, kugira ngo adufashe guhamya ibyo natwe tubona, kandi adushishikarize kwita kuri ba bandi bakeneye cyane gufashwa.
Ubu butumwa kandi bwongeye gushimangirwa cyane na Yakobo Intumwa, aho mu ibaruwa ye, akoresha amagambo akakaye, agira ati : “Nimwumve, bavandimwe nkunda! Mbese nyine Imana si yo yahisemo abakene muri iyi si, kugira ngo babe abakungahazwe mu kwemera, n’abagenerwamurage b’Ingoma Imana yasezeranyije abayikunda? Nyamara mwebwe mwima umukene icyubahiro cye. Mbese ye, abakire si bo babakandamiza? Si bo se babajyana mu nkiko?…Byaba byunguye iki se, bavandimwe banjye, umuntu avuze ko afite ukwemera niba adafite ibikorwa? Uko kwemera se gushobora kumukiza? Niba umuvandimwe wawe cyangwa mushiki wawe bambaye ubusa, cyangwa se badafite ibyo kurya bya buri munsi, maze muri mwe hakagira ubabwira ati ‘nimugende amahoro, mwote kandi muryoherwe’ atabahaye ibibatunga, byaba bimaze iki? Bityo rero, n’ukwemera kutagira ibikorwa kuba kwarapfuye ubwako” (Yak 2, 5-6.14-17).
- Cyakora, habayeho ibihe abakristu batumvaga neza uyu muhamagaro uko wakabaye; bari bariganye imitekerereze y’ab’isi. Nyamara Roho Mutagatifu yashoboye kubashishikariza kumenya guhitamo iby’ingirakamaro. Ni muri ubwo buryo, yahagurukije abagore n’abagabo, bitangira gufasha abakene mu buryo butandukanye. Mbega ngo muri iyi myaka ibihumbi bibiri ishize, amapaji atabarika y’amateka arandikwa n’abakristu bashoboye gufasha abavandimwe babo
bakennye cyane kurusha abandi, kandi bakabikora mu bwiyoroshye no kwicisha bugufi, babitewe n’uko biyumvishaga muri bo ubugwaneza bw’urukundo!
Urugero rwa hafi ni urwa Mutagatifu Fransisko wa Asizi, wakurikiwe n’abandi batagatifu benshi uko imyaka yagiye isimburana. Fransisko wa Asizi ntiyanyuzwe no guhobera abanyabibembe no kubasigira agafashanyo ku nzira aho babaga basabiriza, ahubwo yahisemo kujya kubana na bo i Gubbio. Kuri we ubwe, uku guhura na bo byamubereye inzira yo guhinduka: “Igihe nari mu byaha, kubona abanyabibembe byaranshaririraga bitavugwa. Nuko Nyagasani ubwe anjyana rwagati muri bo, maze numva mbagiriye impuhwe. Kandi igihe mbavuyemo, icyasaga n’icyanshaririraga cyane, cyahindutsemo ubwiyoroshye bwa roho n’ubw’umubiri”. ” (Ubuhamya 1-3: FF 110). Ubu buhamya buragaraza uburyo urukundo rufite imbaraga mu guhindura ibintu ndetse n’ibiranga ubuzima bwa gikristu.
Ntitugatekereze ku bakene gusa nk’abantu dushobora kugira icyo dufasha ku bushake, rimwe mu cyumweru, cyangwa abantu twakorera ibikorwa bitunguranye by’ubugwaneza bituma umutimanama wacu utuza. Yego ibyo bikorwa ni byiza kandi ni ingirakamaro mu kumvikanisha neza ibyo abo bavandimwe benshi bakeneye ndetse n’akarengane gatuma babaho muri ubwo buzima bubi; ariko nibidutere guhura kenshi n’abakene maze gusangira na bo bibe nk’umuco. Mu by’ukuri, urukundo rwemera gusangira n’abandi ni rwo rugaragaza ko isengesho, urugendo no guhinduka by’umwigishwa wa Yezu Kristu bishingiye ku ivanjili. Ubu buryo bw’imibereho butuma roho igira ibyishimo n’amahoro kuko dufata n’ibiganza byacu umubiri wa Kristu. Niba dushaka guhura na Kristu koko, tugomba gukora ku mubiri we, binyuze mu mibiri y’abakene yuzuye ibisebe, tubikesheje isakaramentu ry’ugusangira duhabwa mu Ukaristiya. Muri liturujiya ntagatifu, Umubiri wa Kristu, wamanyuwe, wigaragaza binyuze mu rukundo dusangiza abavandimwe bacu baciye bugufi kandi baduhanze amaso. Impanuro za Mutagatifu Krizostome, Umwepiskopi, zikomeza kuba iz’iki gihe: “Niba mushaka kubaha umubiri wa Kristu, mwiwusuzugura igihe wambaye ubusa; nimusigeho kubaha Kristu wo mu Ukaristiya ukikijwe n’imitako y’umuhemba, maze ngo nimusohoka mu kiliziya musuzugure uwo Kristu wundi wishwe n’imbeho kandi wambaye ubusa”.(Matthaeum, 50.3: PG 58)
Duhamagariwe rero kwakira abakene, guhura na bo, kurebana na bo mu maso no kubahobera kugira ngo tubumvishe ubushye bw’urukundo, bityo bibafashe kuva mu bwigunge.
Biriya biganza badutegera na byo bitumenyesha ko tugomba gusohoka mu byatwigaruriye no mu mitamenwa yacu, tukiyumvisha neza ubukene ubwabwo icyo ari cyo.
- Ntitwibagirwe ko, ku bigishwa ba Kristu, ubukene ari umuhamagaro wo gukurikira Yezu w’umukene, mbere ya byose. Ni ukumugenda inyuma kandi ukagendana na we, mu rugendo rugana mu ihirwe ry’ingoma y’ijuru (Mt 5,3; Lk 6,20). Gukena ni ukugira umutima uca bugufi, wemera ko ubushobozi bwa muntu bugira aho bugarukira kandi ko ari umunyabyaha. Ibyo bimufasha gutsinda igishuko cy’uko ashobora byose, cya kindi gituma yibwira ko adashobora gupfa. Ubukene ni imyumvire yo ku mutima iturinda kwiyumvisha ko tubereyeho gushakira umunezero ku mafaranga, mu mirimo no ku bindi bishimisha. Ubukene ni bwa bundi butuma dusohoza, ku bushake, inshingano zacu bwite n’iza sosiyete. Nubwo buri wese agira aho atarenga, twemera ko turi kumwe n’Imana kandi dushyigikiwe n’ubuntu bwayo.
Kumva ubukene muri ubu buryo, bitubera igipimo kidufasha gusuzuma uburyo bwiza bwo gukoresha ibyo dutunze no kumenya kubana neza n’abandi twirinda ubwikubire no kuba ba nyamwigendaho. (Gatigisimu ya kiliziya gatolika, nimero 25-45).
Bityo rero, niturebere ku rugero rwa Mutagatifu Fransisko, umuhamya w’ubukene nyabwo. Kubera gukomeza guhanga amaso Kristu, Fransisko yashoboye kumumenya no kumukorera binyuze mu bakene. Niba rero dushaka kugira uruhare rugaragara mu guhindura amateka duharanira iterambere nyaryo, dukwiye kumva ugutabaza kw’abakene no kwiyemeza kubavana mu kato barimo. Ku rundi ruhande ariko, ndasaba abakene baba mu mijyi yacu no mu miryango yacu kwirinda gutesha ubukene bafite ishusho yabwo igaragara mu ivanjili.
- Tuzi uburyo bigoye abantu bo muri iki gihe kwiyumvisha neza icyo ubukene ari cyo.
Nyamara, ubu bukene buduteye ikibazo, mu gihe tubona hari abababara batabarika, abashyirwa mu kato, abakandamizwa, abahura n’inabi, abicwa urubozo n’abafungwa, abahura n’intambara, abamburwa ubwigenge n’icyubahiro, abazira ubujiji n’ukutamenya, ababura ubuvuzi bwihutirwa n’akazi, abahura n’icuruzwa ry’abantu n’ubucakara, abahunga, abakene ku buryo bukabije n’abimuka batabishaka. Ubukene bugaragarira muri ba bagore, ba bagabo na ba bana bakoreshwa ibyo badashaka mu nyungu z’abandi maze uburenganzira bwabo bugahonyorwa hakoreshejwe agatuza n’amafaranga. Mbega ngo urutonde ruteye agahinda ruraba rurerure, turamutse twongereyeho ubukene buturuka ku karengane, guta ubunyamuntu, umururumba wa ba nyamuke, no kuba ntibindeba bimaze gukwira hose!
Ikibabaje ni uko, muri iyi minsi, mu gihe hagenda hagaragara ubukungu butita ku bakene kandi bwikubiwe na ba nyamuke bahiriwe, akenshi kandi bukajyana no kurenganya no gukoresha abantu ibibatesha agaciro, ikwirakwira ry’ubukene ryibasiye igice kinini cy’isi ku buryo buteye ubwoba. Imbere y’ibintu nk’ibi, ntitwakomeza kurebera, cyangwa ngo twemere ko biguma bityo. Kuri ubu bukene buzitira urubyiruko rushaka guhanga udushya, bukarubuza kubona akazi; kuri ubu bukene butuma tutumva inshingano dufite ahubwo tukazitwerera abandi kandi bukimakaza itonesha; kuri ubu bukene bukumira uruhare rw’abandi ntibutume habaho gukora kinyamwuga kuko budaha agaciro gakwiye abafite ubushobozi kandi batanga umusaruro; kuri ibyo byose, tugomba gushaka ibisubizo dukoresheje guhindura imyumvire yacu ku buzima na sosiyete.
Abakene bose -nk’uko Papa Pahulo wa 6 yakundaga kubivuga- ni aba Kiliziya, ukurikije ibivugwa mu ivanjili (Reba Ijambo rifungura inteko ya kabiri ya Konsili ya Vatikani ya Kabiri, 29 nzeri 1963), kandi badukeneyeho umusingi w’ubuzima bwabo. Bityo rero, harahirwa ibiganza byiteguye kwakira abakene no kubafasha kuko ari ibiganza bituma bagira icyizere. Harahirwa ibiganza birenga ivangura iryo ari ryo ryose, ryaba irishingiye ku muco, ku iyobokamana no ku bwenegihugu, maze bikomoza amavuta ibisebe by’abababara. Birahirwa ibiganza birambuye nta ngurane n’imwe bisabye, nta “iyo” cyangwa “ariko” cyangwa “ birashoboka” kuko ari ibiganza bisabira abavandimwe umugisha ku Mana.
6.Dusoza yubile y’impuhwe z’Imana, natekereje gushyiraho muri Kiliziya umunsi mpuzamahanga w’abakene, kugira ngo ku isi hose, imiryango y’abakristu ishobore kuba ikimenyetso kigaragara cy’urukundo rwa Kristu ku basigaye inyuma y’abandi n’abakennye cyane. Ku yindi minsi mikuru mpuzamahanga yashyizweho n’abambanjirije, imaze no kumenyerwa mu buzima bw’imiryango yacu, ndashaka kongeraho uyu nguyu w’abakene, kuko utuma irushaho kugira isura nyayo y’ivanjili, udufasha gushyira mu bikorwa ibyo Yezu adusaba gukorera abakene.
Kuri uyu munsi, ndashishikariza Kiliziya ku isi hose ndetse n’abandi bantu bafite umutima mwiza , kutirengagiza bariya bantu batega ibiganza hirya no hino, basaba gutabarwa kandi bashaka ko twifatanya na bo. Ni abavandimwe bacu, baremwe kandi bakundwa n’Imana Data uri mu ijuru. Mbere ya byose, uyu munsi ugamije guhwiturira abemera kurwanya ingeso mbi yo gupfusha ubusa no kwigizayo abandi, ahubwo bagahitamo umuco wo guhura na bo. Byongeye kandi, ndashingiye ku idini cyangwa itorero, mpamagariye buri wese kwemera gusangira n’abakene mu buryo bwose bw’ubufatanye, bugaragaza ubuvandimwe nyabwo.
Imana yaturemeye twese ijuru n’isi ariko ikibabaje ni uko twahindukiye tugashyiraho imipaka, tukubaka inkuta n’inzitiro, bityo tugakoresha nabi iyo mpano y’umwimerere yagenewe kiremwa muntu twese nta n’umwe uvuyemo.
7.Mu cyumweru kibanziriza uyu munsi mpuzamahanga w’abakene, uzaba ku itariki ya 19 ugushyingo 2017, ku cyumweru cya 33 gisanzwe, ndifuza ko imiryango y’abakristu yazakora ibishoboka byose igashyiraho umwanya wo guhura no gutsura umubano, kwifatanya no gukusanya inkunga igaragara. Nyuma y’ibyo, bashobora gutumira abakene n’abakorerabushake mu gitambo cy’Ukaristiya cyo kuri iki cyumweru, ku buryo ihimbazwa ry’umunsi mukuru wa Nyagasani Yezu Kristu, Umwami w’isi, ku cyumweru gikurikiyeho, ryaba koko rifite umwihariko waryo. Mu by’ukuri, ubwami bwa Kristu bugaragarira cyane i Golgota, igihe Inzirakarengane, uwabambwe ku musaraba, umukene, uwambaye ubusa kandi wacujwe byose, yuzuye kandi agahishura ubusendere bw’urukundo rw’Imana. Ukwishyira mu biganza bya Se, byumvikanisha ko we nta na gito yishoboreye, bikagaragaza imbaraga z’urwo rukundo zamuzuriye kuba mu buzima bushya ku munsi wa Pasika.
Kuri icyo cyumweru, niba aho dutuye hari abakene bakeneye gutabarwa no gufashwa, nitubegere. Bizatubera umwanya mwiza wo guhura n’Imana dushakashaka. Dukurikije ibyanditswe (reba Intg 18,3-5; Heb 13,2), nitubahe ikaze ku meza yacu nk’abashyitsi b’icyubahiro. Bashobora kutubera abarimu badufasha kubaho mu kwemera ku buryo bwuzuye. Nibatugirira icyizere kandi bakemera kwakira inkunga yacu, bizatwereka mu buryo butuje kandi bunejeje akamaro ko gukora igikenewe no kwirekurira ubuntu bwa Data.
- Ibikorwa byose byo kuri uyu munsi bigomba gushingira ku isengesho. Ntitwibagirwe ko Dawe uri mu ijuru ari isengesho ry’abakene. Mu by’ukuri, ugusaba umugati kugaragaza ko twizera ko Imana ari yo iduha kubona iby’ibanze dukeneye mu buzima bwacu. Icyo Yezu yatwigishije muri iri sengesho, ni ukumvikanisha no kwakira ugutabaza k’umuntu ubabara bitewe n’ubuzima budafashe no kubura ibyo akeneye. Igihe abigishwa ba Yezu bamusabaga kubigisha gusenga, yabasubije akoresheje amagambo y’abakene babwira Umubyeyi bose bahuriyeho nk’abavandimwe. Dawe uri mu ijuru ni isengesho rivugwa mu bwinshi: umugati dusaba ni uwacu, kandi ibi bisobanuye ugusangira, uguhuriza hamwe no kugira inshingano rusange. Muri iri sengesho, twese twemera ko dukeneye kurenga icyitwa ubwikubire cyose kugira ngo twinjire mu byishimo byo kwakirana bamwe ku bandi.
9.Ndasaba Abepiskopi bagenzi banjye, abapadiri n’abadiyakoni – ku bw’umuhamagaro, bafite ubutumwa bwo gufasha abakene-, abihayimana, amashyirahamwe, imiryango n’imbaga y’abakorerabushake, kumfasha kugira ngo uyu munsi mpuzamahanga w’abakene umenyerwe kandi ugire uruhare rugaragara mu iyogezabutumwa ku isi yo muri iki gihe.
Byongeye kandi, uyu munsi mpuzamahanga mushya nukangure umutimanama wacu nk’abemera, kugira ngo turusheho kwiyumvisha neza ko gusangira n’abakene biduha kumva neza ivanjili mu kuri kwayo kose. Abakene ntibaduteye ikibazo kuko batubereye isoko tuvomamo imbaraga zituma tubaho mu buzima bumurikiwe n’Ivanjili.